Avviż Legali Importanti

|

52004PC0779

Proposta għal regolament tal-Kunsill li jestendi d-dazju definittiv kontra l-bejgħ taħt il-prezz impost bir-Regolament (KE) Nru 769/2002 dwar importazzjonijiet ta’ coumarin li joriġina mir-Repubblika Popolari taċ-Ċina għal importazzjonijiet ta’ coumarin li jiġu kkunsinnati mill-Indja jew mit-Tajlandja, kemm jekk ikunu ddikjarati li joriġinaw fl-Indja jew fit-Tajlandja u kemm jekk ma jkunux  /* KUMM/2004/0779 finali */

	Brussel 8.12.2004KUMM(2004) 779 finaliProposta għalREGOLAMENT TAL-KUNSILLli jestendi d-dazju definittiv kontra l-bejgħ taħt il-prezz impost bir-Regolament (KE) Nru 769/2002 dwar importazzjonijiet ta’ coumarin li joriġina mir-Repubblika Popolari taċ-Ċina għal importazzjonijiet ta’ coumarin li jiġu kkunsinnati mill-Indja jew mit-Tajlandja, kemm jekk ikunu ddikjarati li joriġinaw fl-Indja jew fit-Tajlandja u kemm jekk ma jkunux(preżentata mill-Kummissjoni)MEMORANDUM TA’ SPJEGAZZJONIBir-Regolament (KE) Nru 769/2002, il-Kunsill impona, f’Mejju 2002, dazju kontra l-bejgħ taħt il-prezz ta’ 3479 Euro għal kull tunnellata fuq importazzjonijiet ta’ coumarin li joriġinaw mir-Repubblika Popolari taċ-Ċina (RPĊ).Wara talba mressqa mill-Kunsill Ewropew ta’ l-Industrija Kimika (CEFIC) f’isem l-uniku produttur fil-Komunità, il-Kummissjoni bdiet f’April 2004 investigazzjoni dwar l-allegat ksur tal-miżuri fuq l-importazzjoni ta’ coumarin li joriġina mir-RPĊ minn importazzjonijiet ta’ coumarin ikkunsinnati mill-Indja jew mit-Tajlandja.L-investigazzjoni wriet żieda sinifikattiva fl-importazzjonijiet ta’ coumarin fil-Komunità mill-Indja u t-Tajlandja. Għal dawn l-azzjonijiet ma setgħet tiġi stabbilita l-ebda ġustifikazzjoni ekonomika jew raġuni suffiċjenti ħlief li jkun evitat id-dazju kontra l-bejgħ taħt il-prezz fuq il- coumarin .Huwa għalhekk propost li l-Kunsill jadotta l-proposta mehmuża għal Regolament li jestendi d-dazju definittiv ta’ 3479 Euro għal kull tunnellata kontra l-bejgħ taħt il-prezz impost fuq importazzjonijiet ta’ coumarin li joriġina fir-RPĊ għal importazzjonijiet ta’ coumarin ikkunsinnati mill-Indja jew mit-Tajlandja, kemm jekk dawn ikunu ddikjarati li joriġinaw fl-Indja jew fit-Tajlandja u kemm jekk ma jkunux, ħlief l-importazzjoni ta’ coumarin ġenwinament prodott u mibjugħa minn Atlas Fine Chemicals Pvt. Ltd. Ir-Regolament għandu jkun ippubblikat fil-Ġurnal Uffiċjali sa mhux aktar miss-7 ta’ Jannar 2005.Proposta għalREGOLAMENT TAL-KUNSILLli jestendi d-dazju definittiv kontra l-bejgħ taħt il-prezz impost bir-Regolament (KE) Nru 769/2002 dwar importazzjonijiet ta’ coumarin li joriġina mir-Repubblika Popolari taċ-Ċina għal importazzjonijiet ta’ coumarin li jiġu kkunsinnati mill-Indja jew mit-Tajlandja, kemm jekk ikunu ddikjarati li joriġinaw fl-Indja jew fit-Tajlandja u kemm jekk ma jkunuxIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet b’bejgħ taħt il-prezz minn pajjiżi li mhumiex membri tal-Komunità Ewropea[1] (ir-“Regolament bażiku”), u b’mod partikolari l-Artikolu 13 tiegħu,Wara li kkunsidra l-proposta mressqa mill-Kummissjoni wara l-konsultazzjoni li saret mal-Kumitat Konsultattiv,Billi:A. PROĊEDURA1. Miżuri eżistentiWara reviżjoni ta’ skadenza, bir-Regolament (KE) Nru 769/2002[2] (‘ir-Regolament oriġinali’), il-Kunsill impona dazju definittiv ta’ 3479 Euro kontra l-bejgħ taħt il-prezz għal kull tunnellata ta’ importazzjonijiet ta’ coumarin li jaqa’ taħt il-kodiċi NM ex 2932 21 00 u li joriġina fir-Repubblika Popolari taċ-Ċina (‘RPĊ’).2. TalbaFl-24 ta’ Frar 2004, il-Kummissjoni rċeviet talba skond l-Artikolu 13(3) tar-Regolament bażiku sabiex tinvestiga allegat ksur tal-miżuri kontra l-bejgħ taħt il-prezz imposti fuq importazzjonijiet ta’ coumarin li joriġina fir-RPĊ (‘it-talba’). It-talba tressqet mill-Kunsill Ewropew ta’ l-Industrija Kimika (CEFIC) (‘l-applikant’) f’isem l-uniku produttur fil-Komunità.It-talba allegat li kien hemm tibdil fil-mudell tal-kummerċ wara l-impożizzjoni ta’ miżuri kontra l-bejgħ taħt il-prezz fuq importazzjonijiet ta’ coumarin li joriġina fir-RPĊ, kif jidher minn żieda sinifikattiva fl-importazzjonijiet ta’ l-istess prodott mill-Indja u t-Tajlandja.Kien allegat li din il-bidla fil-mudell tal-kummerċ kienet qed tibda mill-ġarr ta’ coumarin li joriġina mir-RPĊ vija l-Indja u t-Tajlandja. Kien allegat ukoll li ma kienx hemm raġuni jew ġustifikazzjoni ekonomika suffiċjenti għal din il-prassit, għajr l-eżistenza tal-miżuri kontra l-bejgħ taħt il-prezz fuq importazzjonijiet ta’ coumarin li joriġina fir-RPĊ.Fl-aħħar, l-applikant allega li l-effetti ta’ rimedju tal-miżuri eżistenti kontra l-bejgħ taħt il-prezz fuq coumarin li joriġina fir-RPĊ kienu qed jiddgħajfu kemm f’termini ta’ kwantitajiet u ta’ prezzijiet. Volumi sinifikattivi ta’ importazzjonijiet ta’ coumarin mill-Indja u t-Tajlandja dehru li ħadu post l-importazzjonijiet ta’ coumarin mir-RPĊ. Barra minn hekk, kien hemm biżżejjedevidenza li ż-żieda fl-importazzjonijiet saret bi prezzijiet li kienu ferm inqas miil-prezz mhux-ta’-ħsara stabbilit fl-investigazzjoni li wasslet għall-miżuri eżistenti, u li l-bejgħ taħt il-prezz kien qed iseħħ f’rabta mal-valuri normali stabbiliti preċedentement għal coumarin li joriġina fir-RPĊ.3. BiduIl-Kummissjoni bdiet investigazzjoni bir-Regolament (KE) Nru 661/2004[3] (‘ir-Regolament tal-bidu’) fl-allegat ksur tal-miżuri kontra l-bejgħ taħt il-prezz imposti fuq importazzjonijiet ta’ coumarin li joriġina fir-RPĊ f’importazzjonijiet ta’ coumarin kkunsinnati mill-Indja jew it-Tajlandja, kemm jekk ikunu ddikjarati li joriġinaw fl-Indja jew it-Tajlandja u kemm jekk ma jkunux u, skond l-Artikoli 13(3) u 14(5) tar-Regolament bażiku, ordnat lill-awtoritajiet tad-dwana biex jirreġistraw l-importazzjonijiet ta’ coumarin li jkunu kkunsinnati mill-Indja jew mit-Tajlandja, kemm jekk ikunu ddikjarati li joriġinaw fl-Indja jew it-Tajlandja u kemm jekk ma jkunux, li jaqgħu taħt il-kodiċi NM ex 2932 21 00 (kodiċi TARIC 2932 21 00 11 u 2932 21 00 15), mid-9 ta’ April 2004. Il-Kummissjoni avżat lill-awtoritajiet tar-RPĊ, Indja u Tajlandja bil-bidu ta’ l-investigazzjoni.4. InvestigazzjoniIl-Kummissjoni avżat uffiċjalment lill-awtoritajiet tar-RPĊ, ta’ l-Indja u tatt-Tajlandja, lill-produtturi/esportaturi, lill-importaturi tal-Komunità li huwa magħruf li huma lkonċernati u lill-applikant bil-bidu ta’ l-investigazzjoni. Intbagħtu kwestjonarji lill-produtturi/esportaturi fir-RPĊ u l-Indja (ma kien hemm l-ebda produtturi magħrufa mit-Tajlandja), kif ukoll lill-importaturi tal-Komunità msemmija fit-talba jew magħrufa mill-Kummissjoni mill-investigazzjoni li wasslet għall-impożizzjoni tal-miżuri eżistenti. Il-partijiet interessati ngħataw l-opportunità li jwasslu l-fehmiet tagħhom bil-miktub u li jitolbu seduta fi ħdan il-limitu ta’ żmien stabbilit fir-Regolament tal-bidu. Il-partijiet kollha kienu infurmati li n-nuqqas ta’ kooperazzjoni tista’ twassal għall-applikazzjoni ta’ l-Artikolu 18 tar-Regolament bażiku u s-sejbiet isiru fuq il-bażi tal-fatti disponibbli.L-ebda produttur jew esportatur fir-RPĊ jew fit-Tajlandja ma wieġeb il-kwestjonarju. Tweġibiet għall-kwestjonarju fi ħdan il-limiti ta’ żmien preskritti kienu riċevuti minn produttur ta’ l-esportazzjoni fl-Indja u minn importatur fil-Komunità. Il-Kummissjoni wettqet żjara ta’ verifika fil-post ta’ dan il-produttur li jesporta Indjan:Atlas Fine Chemicals Pvt. Ltd, Nasik, l-Indja5. Perjodu ta’ investigazzjoniIl-perjodu ta’ investigazzjoni kopra l-perjodu mill-1 ta’ April 2003 sal-31 ta’ Marzu 2004 (‘IP’). Id-data mis-sena 2000 sa tmiem l-‘IP’ kienet miġbura sabiex ikun mistħarreġ it-tibdil fil-mudell tal-kummerċ.B. RIŻULTATI TA’ L-INVESTIGAZZJONI1. Kunsiderazzjonijiet ġenerali/grad ta’ kooperazzjoni(a) It-TajlandjaL-ebda produttur jew esportatur ta’ coumarin fit-Tajlandja ma ppreżenta ruħu jew ikkoopera fl-investigazzjoni. B’hekk, is-sejbiet relatati ma’ l-esportazzjonijiet ta’ coumarin ikkunsinnat mit-Tajlandja lejn il-Komunità kellhom isiru fuq il-bażi tal-fatti disponibbli skond l-Artikolu 18 tar-Regolament bażiku. Fil-bidunett ta’ l-investigazzjoni, l-awtoritajiet tat-Tajlandja kienu ġew infurmati bil-konsegwenzi tan-nuqqas ta’ kooperazzjoni, kif imniżżel fl-Artikolu 18(6) tar-Regolament bażiku.(b) L-IndjaIkkoopera produttur ta’ l-esportazzjoni fl-Indja, Atlas Fine Chemicals Pvt. Ltd, L-Indja (‘Atlas’), li jirrapreżenta iktar minn 90% fil-volum u l-valur ta’ l-importazzjonijiet totali ta’ coumarin mill-Indja matul l-IP.Fit-tweġiba tal-kwestjonarju tiegħu, Atlas kien iddikjara li l-ebda waħda mill-kumpaniji relatati tiegħu m’hi involuta, direttament jew indirettament, fin-negozju u l-manifattura ta’ coumarin . Madankollu, iż-żjara ta’ verifika wriet li Atlas għandu żewġ kumpaniji relatati fl-Indja: Monolith Chemicals Pvt. Ltd. u Aims Impex Pvt. Ltd. li jimpurtaw coumarin li joriġina mir-RPĊ lejn l-Indja u li imbagħad ibiegħu l-prodotti impurtati lill-Atlas.(c) Ir-RPĊL-ebda produttur jew esportatur Ċiniż ma kkoopera fl-investigazzjoni.Kien intqal b’mod ċar lil dawn il-kumpaniji li n-nuqqas ta’ kooperazzjoni jista’ jwassal għall-applikazzjoni ta’ l-Artikolu 18 tar-Regolament bażiku. Kienu wkoll infurmati bil-konsegwenzi tan-nuqqas ta’ kooperazzjoni.2. Il-prodott ikkonċernat u l-prodott similiIl-prodott ikkonċernat mill-allegat ksur huwa, kif definit fir-Regolament oriġinali, coumarin li preżentement huwa klassifikabbli taħt il-kodiċi NM ex 2932 21 00. Il- coumarin huwa trab abjad kristallin b’riħa karatteristika ta’ ħuxlief li jkun għadu kemm inħasad. L-użi ewlenin tiegħu huma bħala aroma kimika u bħala sustanza fissativa fil-preparazzjoni ta’ komposti tal-fwieħa, liema komposti jintużaw fil-produzzjoni ta’ deterġenti, kosmetiċi u fwejjaħ fini.Il- coumarin jista’ jiġi manifatturat bis-saħħa ta’ żewġ proċessi ta’ produzzjoni differenti: ir-rotta Phenol li tinvolvi reazzjoni Perkin u r-rotta o-Cresol li tinvolvi reazzjoni Rasching. Madankollu, il- coumarin prodott minn dawn iż-żewġ proċessi għandu l-istess karatteristiċi bażiċi fiżiċi u kimiċi u l-istess użi.Fuq il-bażi ta’ l-informazzjoni miġbura matul l-investigazzjoni mill-uniku prodottur Indjan li kkoopera u fin-nuqqas ta’ kooperazzjoni minn xi produttur Indjan ieħor u minn xi partijiet oħra fit-Tajlandja, wieħed għandu jikkonkludi, fin-nuqqas ta’ kull evidenza kuntrarja, li l- coumarin esportat lejn il-Komunità mir-RPĊ u l- coumarin ikkunsinnat mill-Indja u t-Tajlandja għandhom l-istess karatteristiċi fiżiċi u kimiċi u l-istess użi. Huma għalhekk meqjusa bħala prodotti simili fi ħdan it-tifsira ta’ l-Artikolu 1(4) tar-Regolament bażiku.3. Bidla fil-mudell tal-kummerċKif iddikjarat hawnfuq, it-tibdil fil-mudell tal-kummerċ kien allegat li qed jibda mill-ġarr vija l-Indja u t-Tajlandja.It-TajlandjaBilli l-ebda kumpanija Tajlandiża ma kkooperat fl-investigazzjoni, l-esportazzjonijiet mit-Tajlandja lejn il-Komunità kellhom ikunu stabbiliti fuq il-bażi tal-fatti disponibbli skond l-Artikolu 18 tar-Regolament bażiku. Id- data ta’ l-Eurostat, li kienet l-aktar tagħrif xieraq disponibbli, għalhekk intużat biex ikunu stabbiliti l-prezzijiet ta’ l-esportazzjoni mit-Tajlandja.L-importazzjonijiet ta’ coumarin mit-Tajlandja żdiedu minn 0 tunnellati fl-2000 għal 211 tunnellata fl-IP. Dawn l-importazzjonijiet mit-Tajlandja bdew f’Ottubru 2001, ftit xhur wara l-bidu tar-reviżjoni ta’ skadenza mitmuma fl-2002 (‘l-investigazzjoni preċedenti’), meta ma setax ikun eskluż li l-miżuri imposti bir-Regolament tal-Kunsill (KE) Nru 600/96[4] se jinżammu. Is-sehem ta’ l-importazzjonijiet ikkunsinnati mit-Tajlandja fil-volum totali ta’ importazzjonijiet ta’ coumarin lejn il-Komunità żdied minn 0% fl-2000 għal 50% fl-IP, waqt li s-sehem ta’ importazzjonijiet ta’ coumarin lejn il-Komunità mir-RPĊ baqa’ stabbli f’7% matul l-istess perjodu. Barra minn hekk, statistiċi Ċiniżi ta’ l-esportazzjoni fil-livell tal-kodiċi NM juru li matul l-istess perjodu l-esportazzjonijiet ta’ coumarin mir-RPĊ lejn it-Tajlandja żdiedu b’mod sostanzjali minn 1 tunnellata fl-2000 għal 270 tunnellata fl-IP. Ġie wkoll innutat li l-importazzjoni mit-Taljandja ikkumpensat, sa ċertu punt, għat-tnaqqis fl-importazzjoni mir-RPĊ minn mindu l-miżuri ġew oriġinarjament imposti mir-Regolament (KE) Nru 600/96.Fin-nuqqas ta’ kooperazzjoni u ta’ evidenza kuntrarja, wieħed jista’ jikkonkludi li kien hemm bidla fil-mudell tal-kummerċ bejn ir-RPĊ, it-Tajlandja u l-Komunità mill-2000 għall-IP li bdiet mill-ġarr ta’ coumarin li joriġina fir-RPĊ vija t-Tajlandja.L-IndjaIs-sehem ta’ l-importazzjonijiet kunsinnati mill-Indja fil-volum totali ta’ importazzjonijiet ta’ coumarin lejn il-Komunità żdied minn 11% fl-2000 għal 35% fl-IP, waqt li s-sehem ta’ importazzjonijiet ta’ coumarin lejn il-Komunità mir-RPĊ baqa’ stabbli għal 7% matul l-istess perjodu. Iktar minn hekk, statistiċi Ċiniżi ta’ l-esportazzjoni fil-livell tal-kodiċi NM urew li matul l-istess perjodu l-esportazzjoni ta’ coumarin mir-RPĊ lejn l-Indja żdiedet b’mod sostanzjali minn 88 tunnellata fl-2000 għal 687 tunnellata fl-IP. Ġie wkoll innutat illi l-importazzjoni mil-Indja ikkumpensat, sa ċert punt, għat-tnaqqis fl-importazzjoni mir-RPĊ minn mindu l-miżuri ġew oriġinarjament imposti mir-Regolament (KE) Nru 600/96.(a) Il-produttur ta’ l-esportazzjoni li kkoopera fl-IndjaAtlas kompliet iżżid, b’mod sostanzjali u kontinwu, l-esportazzjoni tagħha lejn il-Komunità minn 100[5] fis-sena finanzjarja ('SF') 2000/2001[6] għal 1957 fl-IP. Waqt l-istess perjodu, Atlas żiedu sostanzjalment ix-xiri tal- coumarin li joriġina mir-RPĊ għal 100 fis-SF 2000/2001 għal 1411 fl-IP. Huwa għalhekk konkluż illi Atlas iddeċidew li jimportaw il- coumarin ta’ oriġini Ċiniża, u wara modifika żgħira, jerġgħu jesportawha lejn il-Komunità u b’hekk iżidu sostanzjalment is-sehem ta’ l-importazzjoni kkunsinjata mill-Indja lejn il-Komunità.(b) Kumpaniji li ma kkooperawxIt-talba semmiet produttur ieħor fl-Indja. F’dak li għandu x’jaqsam ma’ din il-kumpanija li ma kkooperatx, kif ukoll kull produttur ieħor li jista’ jkun li jeżsiti iżda li għażel li ma jikkooperax, il-volum u l-valur ta’ l-esportazzjoni tagħha kellu jkun stabbilit fuq il-bażi tal-fatti disponibbli skond l-Artikolu 18 tar-Regolament bażiku. Id-data ta’ l-Eurostat, li kienet l-iktar informazzjoni xierqa disponibbli, kienet għalhekk użata biex jkunu stabbiliti l-prezzijiet u l-kwantitajiet ta’ l-esportazzjoni tal-kumpanija li ma kkooperatx. Fuq dik il-bażi, instab li l-importazzjonijiet tal-kumpanija li ma kkooperatx naqsu xi ftit. Iktar minn hekk, għandu jingħad li l-importazzjonijiet tal-kumpaniji li ma kkooperawx kienu jirrapreżentaw biss 4-7%[7] fil-volum u l-valur ta’ l-importazzjonijiet totali ta’ coumarin lejn l-Indja matul l-IP. Minħabba n-nuqqas ta’ kooperazzjoni u s-sehem żgħir mis-suq tal-kumpaniji li ma kkooperawx, instab li l-informazzjoni disponibbli għall-kumpaniji li ma kkooperawx ma kinitx tali li tinvalida s-sejbiet ta’ bidla fil-mudell tal-kummerċ.(c) Konklużjoni għall-IndjaFuq il-bażi tas-sejbiet ta’ hawn fuq, wieħed jikkonkludi li kien hemm bidla fil-mudell tal-kummerċ bejn l-Indja, ir-RPĊ u l-Komunità mill-2000 għall-IP li bdiet mill-esportazzjoni wara modifika żgħira tal- coumarin li joriġina fir-RPĊ vija l-Indja mill-kumpanija li kkoperat u t-trasbord tal- coumarin li joriġina mir-RPĊ vija l-Indja mill-kumpaniji li ma kkoperawx..4. Raġuni jew ġustifikazzjoni ekonomika mhux suffiċjentiIt-TajlandjaF’dak li għandu x’jaqsam ma’ l-importazzjonijiet mit-Tajlandja, fin-nuqqas ta’ koooperazzjoni u ta’ kull evidenza kuntrarja, wieħed jikkonkludi li, minħabba li l-importazzjonijiet bdew xi xhur wara l-bidu ta’ l-investigazzjoni preċedenti, probabbilment biex tkun antiċipata xi impożizzjoni ġdida tal-miżuri preżenti kontra l-bejgħ taħt il-prezz, il-bidla fil-mudell tal-kummerċ bdiet mill-eżistenza ta’ miżuri kontra l-bejgħ taħt il-prezz iktar milli minn xi raġuni suffiċjenti oħra jew minn xi ġustifikazzjoni ekonomika fi ħdan it-tifsira ta’ l-Artikolu 13(1) tar-Regolament bażiku.L-IndjaGħall-produttur ta’ l-esportazzjoni Indjan li kkoopera, Atlas, instab li kien jimporta coumarin prodott permezz tar-rotta o-Cresol mir-RPĊ vija żewġ kumpaniji Indjani relatati. Il-prodott impurtat kien jiġi ppurifikat aktar mill-Atlas u dan il- coumarin aktar ippurifikat kien ikun imbagħad jerġa’ jiġi esportat lejn il-Komunità. Fl-IP, il-volum ta’ coumarin suġġett għal dan il-proċess ta’ produzzjoni kien jirrapreżenta il-75%[8] tal-volum tal-produzzjoni totali ta’ l-Atlas. Il-volum li jifdal ta’ 25%[9] jirrapreżenta l-produzzjoni ġenwina tal- coumarin fl-Indja permezz tar-rotta Phenol. Peress li l-kodiċi NM iddikjarat għall- coumarin impurtat mir-RPĊ u dak iddikjarat għall- coumarin ippurifikat ulterjorment ri-esportat mill-Atlas lejn il-Komunità huwa l-istess, għandu għalhekk jiġi konkluż li ż-żewġ prodotti huma l-istess u għalhekk il-prodott ri-esportat lejn il-Komunità jżomm l-oriġni Ċiniża tiegħu.Atlas stqarret li kodiċi NM huwa biss element indikattiv li jistabbilixxi l-oriġini ta’ prodott u l-purifikazzjoni ulterjuri tal- coumarin għandha titqies bħala l-aħħar fażi ta’ pproċċessar sostanzjali f’impriża mgħammra għal dan il-għan, bir-riżultat tal-manifattura ta’ prodott ġdid. Għalhekk, fil-fehma ta’ Atlas, il- coumarin ippurifikat ulterjorment mill-kumpanija għandu oriġini Indjana.Instab li l-purifikazzjoni ulterjuri tal- coumarin , li huwa digà xieraq għall-industrija tal-kosmetiċi, ma tbiddilx l-oriġini ta’ dak il-c oumarin .Barra minn hekk, l-investigazzjoni kixfet li l-purifikazzjoni ulterjuri tal- coumarin ma tiswiex wisq u għalhekk ġie konkluż li dan il-proċess jikkonsisti biss minn modifika żgħira tal- coumarin sabiex titjieb il-purezza tiegħu u mhux sabiex jiġi manifatturat prodott ieħor. Fil-fatt, il- coumarin ipprufikat ulterjorment jaqa’ taħt id-definizzjoni tal-prodott ikkonċernat. Dan ma ġiex ikkontestat minn Atlas.Atlas wkoll stqarrew li waqt il-valutazzjoni ta’ jekk l-ipproċessat tqiesx sostanzjali, il-valur tal- coumarin impurat mir-RPĊ li ntilef waqt il-proċess ta’ purifikazzjoni ulterjuri għandu jitqies bħala spiża li toħroġ mill-proċess ta’ purifikazzjoni. Madankollu, wieħed jeħel il-valur tal- coumarin mitluf fil-proċess ta’ purifikazzjoni meta l- coumarin ta’ dan it-tip jinxtara. Għalhekk, ma jistax jitqies bħala spiża iġġenerata mill-proċess ta’ purifikazzjoni nnifsu.Il-kumpanija żiedet ukoll li r-raġuni ewlenija għall-esportazzjoni ta’ coumarin li joriġina mir-RPĊ kienet n-nuqqas ta’ sigurtà minħabba r-riskju ta’ strajks fl-Indja. Madankollu, anke jekk ir-riskju ta’ strajks kien, bħala tali, meqjus li huwa ġustifikazzjoni possibbli għad-deċiżjonijiet ta’ kumpanija, l-istrajks jistgħu jinfluwenzaw iż-żewġ proċessi ta’ produzzjoni applikati mill-Atlas, i.e. il-produzzjoni ta’ coumarin Indjan permezz tar-rotta Phenol u l-purifikazzjoni ta’ coumarin permezz tar-rotta o-Cresol li joriġina fir-RPĊ. L-istrajks għalhekk ma jidhrux li huma ġustifikazzjoni suffiċjenti għall-fatt li l-porzjoni ta’ coumarin li joriġina fir-RPĊ u użata mill-Atlas fil-proċess ta’ produzzjoni żdiedet minn madwar 25% fl-2000 għal iktar minn 70% fl-IP[10]. Wieħed għalhekk jikkonkludi li ma tista’ tkun stabbilita ebda raġuni raġonevoli għall-bidla fil-mudell tal-kummerċ ħlief il-miżuri eżistenti kontra l-bejgħ taħt il-prezz fuq l-importazzjonijiet ta’ coumarin li joriġina fir-RPĊ.Huwa għalhekk konkluż illi l-bidla fix-xejra tal-kummerċ ħarġet mill-esistenza ta’ miżuri kontra d- dumping aktar milli min xi kawża jew ġustifikazzjoni ekonomika suffiċjenti fi ħdan it-tifsira ta’ l-Artikolu 13(1) tar-Regolament bażiku.F’dak li għandu x’jaqsam mal-kumpaniji fl-Indja li ma kkooperawx, l-esportazzjonijiet tagħhom naqsu wara FY 2001/2002, waqt li l-Atlas żiedet b’mod sostanzjali is-sehem tas-suq tagħha, imma minħabba l-kwantitajiet żgħar involuti, instab li dan ma jaffettwax is-sejba ta’ bidla fil-mudell tal-kummerċ.5. Id-dgħjufija ta’ l-effetti ta’ rimedju tad-dazju f’termini ta’ prezzijiet u/jew il-kwantitajiet tal-prodotti similiIt-TajlandjaFuq il-bażi ta’ l-analiżi ta’ l-andament tal-kummerċ magħmula hawnfuq, instab li l-bidla fil-mudell tal-kummerċ ta’ l-importazzjonijiet tal-Komunità hija marbuta mal-fatt li kien hemm fis-seħħ miżuri kontra l-bejgħ taħt il-prezz. Filwaqt li importazzjonijiet dikjarati li joriġinaw fit-Tajlandja kienu assenti fis-suq tal-Komunità sa Ottubru 2001, huma ammontaw għal 211 tunnellata fl-IP. Dan il-volum irrapreżenta 30.7% tal-konsum tal-Komunità matul l-IP.L-investigazzjoni wriet li l-prezzijiet medji ta’ l-importazzjonijiet mit-Tajlandja kienu saħansitra inqas mill-prezzijiet ta’ importazzjonijiet mir-RPĊ fl-investigazzjoni preċedenti u għalhekk inqas mill-prezzijiet ta’ l-industrija tal-Komunità. Il-prezzijiet medji ta’ importazzjonijiet mit-Tajlandja kienu wkoll 20% inqas mill-prezzijiet ta’ l-esportazzjoni taċ-Ċina matul l-IP ta’ l-investigazzjoni preżenti.Fuq il-bażi ta’ dan ta’ hawnfuq, wieħed jikkonkludi li l-bidla fl-andament tal-kummerċ, flimkien mal-prezzijiet baxxi ħafna ta’ l-esportazzjonijiet mit-Tajlandja dgħajfu l-effetti ta’ rimedju tal-miżuri kontra l-bejgħ taħt il-prezz kemm f’termini ta’ kwantitajiet kif ukoll ta’ prezzijiet tal-prodotti simili.L-IndjaFuq il-bażi ta’ l-analiżi ta’ l-andament tal-kummerċ magħmula hawn fuq, instab li l-bidla fil-mudell tal-kummerċ hija marbuta mal-fatt li kien hemm fis-seħħ miżuri kontra l-bejgħ taħt il-prezz. Filwaqt li importazzjonijiet kunsinnati mill-Indja kienu jirrapreżentaw biss il-11% tal-volum totali ta’ importazzjonijiet ta’ coumarin fil-Komunità fl-2000, huma ammontaw għal 35% fl-IP. Dan il-volum irrapreżenta 18-22%[11] tal-konsum tal-Komunità matul l-IP l-investigazzjoni preċedenti.L-investigazzjoni wriet li l-prezzijiet medji ta’ l-importazzjonijiet mill-Indja kienu saħansitra inqas mill-prezzijiet ta’ importazzjonijiet mir-RPĊ fl-investigazzjoni preċedenti u għalhekk inqas mill-prezzijiet ta’ l-industrija tal-Komunità. Il-prezzijiet medji ta’ importazzjonijiet mill-Indja kienu wkoll 14% inqas mill-prezzijiet ta’ l-esportazzjoni taċ-Ċina matul l-IP ta’ l-investigazzjoni preżenti.Fuq il-bażi ta’ dan ta’ hawn fuq, wieħed jikkonkludi li l-bidla fl-andament tal-kummerċ, flimkien mal-prezzijiet baxxi ħafna ta’ l-esportazzjonijiet mill-Indja dgħajfu l-effetti ta’ rimedju tal-miżuri kontra l-bejgħ taħt il-prezz kemm f’termini ta’ kwantitajiet kif ukoll ta’ prezzijiet tal-prodotti simili.Atlas qiesu li mhuwiex raġjonevoli li jitqabblu l-prezzijiet ta’ esportazzjoni Ċiniżi lill-Komunità fl-1994 (i.e. l-IP użat fl-investigazzjoni li wassal għall-impożizzjoni tal-miżuri oriġinali fl-1996) mal-prezzijiet ta’ l-esportazzjoni Indjani lill-istess suq illum, minħabba li għaxar snin għaddew bejn iż-żewġ IPs.Madankollu, ir-realtà hija li l-prezzijiet ta’ l-esportazzjoni Indjani tqabblu mal-prezzijiet ta’ l-esportazzjoni Ċiniżi stabbiliti fl-IP tar-reviżjoni ta’ l-iskadenza konkluża fl-2002.6. Evidenza ta’ bejgħ taħt il-prezz b’rabta mal-valuri normali stabbiliti preċedentement għall-prodotti similiIt-TajlandjaSabiex jiġi ddeterminat jekk instabitx evidenza ta’ dumping fir-rigward tal-prodott ikkonċernat esportat lill-Komunità mit-Tajlandja waqt l-IP, id- data ta’ l-Eurostat intużat sussegwenti għall-Artikolu 18 tar-Regolament bażiku.L-Artikolu 13(1) tar-Regolament bażiku jitlob għal evidenza ta’ dumping f'relazzjoni mal-valur normali stabbilit qabel għal prodtti li huma l-istess jew inkella simili.Biex ikun hemm paragun ġust bejn il-valur normali u l-prezz ta’ l-esportazzjoni, sar provvediment, fl-għamla ta’ aġġustamenti, għad-differenzi li jaffettwaw l-prezzijiet u l-kumparabbiltà tal-prezz. Dawn l-aġġustamenti saru skond l-Artikolu 2(10) tar-Regolament bażiku fir-rigward tal-ġarr u l-assigurazzjoni, fuq il-bażi tal-fatti bażiċi disponibbli i.e kif mogħtija fit-talba skond l-Artikolu 18 tar-Regolament bażiku.Skond l-Artikoli 2(11) u 2(12) tar-Regolament bażiku, il-paragun bejn il-valur normali medju mwieżen kif stabbilit fl-investigazzjoni preċedenti u l-medja mwieżna tal-prezzijiet ta’ l-esportazzjoni matul l-IP ta’ din l-investigazzjoni, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, wera bejgħ taħt il-prezz għal importazzjonijiet ta’ coumarin lejn il-Komunità mit-Tajlandja. Il-marġni ta’ bejgħ taħt il-prezz li nstab, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, kien ta’ iktar minn 100%.L-IndjaSabiex ikun determinat jekk setgħetx tinstab evidenza fir-rigward tal-prodott ikkonċernat esportat lejn il-Komunità mill-Indja matul l-IP, intużaw il-prezzijiet ta’ l-esportazzjoni provduti mill-produttur Indjan li kkoopera u, għall-kumpaniji li ma kkooperawx, intużat id-data ta’ l-Eurostat skond l-Artikolu 18 tar-Regolament bażiku.(a) Produttur ta’ l-esportazzjoni li kkooperaBiex ikun hemm paragun ġust bejn il-valur normali u l-prezz ta’ l-esportazzjoni għall-Atlas, sar provvediment, fl-għamla ta’ aġġustamenti, għad-differenzi li jaffettwaw l-prezzijiet u l-kumparabbiltà tal-prezz. Dawn l-aġġustamenti saru skond l-Artikolu 2(10) tar-Regolament bażiku fir-rigward tat-trasport, assigurazzjoni, spejjeż ta’ ġarr u spejjeż periferali, ippakkjar u tisrif tal-munita, fuq il-bażi tad-data provduta mill-Atlas.Skond l-Artikoli 2(11) u 2(12) tar-Regolament bażiku, il-paragun bejn il-valur normali medju mwieżen kif stabbilit fl-investigazzjoni preċedenti u l-medja mwieżna tal-prezzijiet ta’ l-esportazzjoni matul l-IP ta’ din l-investigazzjoni, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, wera bejgħ taħt il-prezz għal importazzjonijiet ta’ coumarin kunsinnati mill-Atlas. Il-marġni ta’ bejgħ taħt il-prezz li nstab, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, kien ta’ iktar minn 80%.Atlas stqarrew li t-tqabbil tal-valur normali medju ppeżat kif stabbilit fl-investigazzjoni preċedenti u l-medja ppeżata tal-prezzijiet ta’ l-esportazzjoni waqt l-IP ta’ l-investigazzjoni ta’ konklużjoni mhux korretta minħabba li d-differenza fiż-żmien bejn l-IP taż-żewġ investigazzjonijiet hija ta’ għaxar snin.Madankollu, il-Kummissjoni ħadet id-data għall-valur normali medju ppeżat mir-reviżjoni ta’ skadenza li ġiet konkluża fl-2002 u għalhekk id-differenza fiż-żmien bejn l-IP taż-żewġ investigazzjonijiet hija ta’ sentejn biss. Dan huwa fi qbil mal-ħtiġijiet ta’ l-Artikolu 13(1) tar-Regolament bażiku.(b) Kumpaniji li ma kkooperawxBiex ikun hemm paragun ġust bejn il-valur normali u l-prezz ta’ l-esportazzjoni għall-Atlas, sar provvediment, fl-għamla ta’ aġġustamenti, għad-differenzi li jaffettwaw l-prezzijiet u l-kumparabbiltà tal-prezz. Dawn l-aġġustamenti saru skond l-Artikolu 2(10) tar-Regolament bażiku fir-rigward tat-trasport, assigurazzjoni, spejjeż ta’ ġarr u spejjeż periferali, ippakkjar u tisrif tal-munita, fuq il-bażi tad-data provduta mill-Atlas.Skond l-Artikoli 2(11) u 2(12) tar-Regolament bażiku, il-paragun bejn il-valur normali medju mwieżen kif stabbilit fl-investigazzjoni preċedenti u l-medja mwieżna tal-prezzijiet ta’ l-esportazzjoni matul l-IP ta’ din l-investigazzjoni, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, wera bejgħ taħt il-prezz għal importazzjonijiet ta’ coumarin lejn il-Komunità minn kumpaniji fl-Indja li ma kkooperawx. Il-marġni ta’ bejgħ taħt il-prezz li nstab, imfisser bħala persentaġġ tal-prezz CIF fil-fruntieri tal-Komunità, dazju mhux imħallas, kien ta’ iktar minn 60%.C. MIŻURIFid-dawl tas-sejba ta’ hawn fuq ta’ ksur fi ħdan it-tifsira ta’ l-Artikolu 13(1) tar-Regolament bażiku, il-miżuri eżistenti kontra l-bejgħ taħt il-prezz fuq importazzjonijiet tal-prodott ikkonċernat li joriġina fir-RPĊ għandhom ikunu estiżi għall-istess prodott kunsinnat mill-Indja u t-Tajlandja, kemm jekk dan ikun dikjarat li joriġina mill-Indja jew mit-Tajlandja u kemm jekk ma jkunx.Id-dazju estiż għandu jkun dak stabbilit fl-Artiklu 1(2) tar-Regolament oriġinali.Skond l-Artikoli 13(3) u 14(5) tar-Regolament bażiku, li jipprovdi li l-miżuri kollha li jiġu estiżi għandhom ikunu applikati għall-importazzjonijiet irreġistrati mid-data tar-reġistrazzjoni, id-dazju kontra l-bejgħ taħt il-prezz għandu jinġabar minn fuq l-importazzjonijiet ta’ coumarin kunsinnati mill-Indja u t-Tajlandja li jkunu daħlu fil-Komunità taħt ir-reġistrazzjoni imposta bir-Regolament tal-bidu. Madankollu, il-prodott, min-natura tiegħu, jitħassar malajr , kif ukoll minħabba ċ-ċirkostanzi partikolari ta’ dan il-każ, ma kienx possibbli li jiġu ssegregati b’ċertezza t-transazzjonijiet marbuta mal- coumarin prodott ġenwinament fl-Indja minn dawk marbuta mal- coumarin importat miċ-Ċina, ippurifikat ulterjorment u aktar 'il quddiem esportat lejn il-Komunità. B’riżultat ta’ dan, il-ġbir retroattiv tad-dazju kontra d- dumping fuq l-importazzjonijiet tal- coumarin ikkunsinjati mill-Indja m’għandhomx ikunu applikabbli għall-importazzjonijiet tal- coumarin esportat minn Atlas waqt il-perjodu ta’ reġistrazzjoniD. TALBA GĦAL EŻENZJONI MIR-REĠISTRAZZJONI JEW MILL-ESTENSJONI TAD-DAZJUL-uniku esportatur li kkoopera, Atlas, għamel talba għall-eżenzjoni mir-reġistrazzjoni u mill-mistennija miżuri estiżi kontra l-bejgħ taħt il-prezz, skond l-Artikolu 13(4) tar-Regolament bażiku.L-investigazzjoni wriet li Atlas kienet kisret il-miżuri kontra l-bejgħ taħt il-prezz li kienu fis-seħħ; dan sar permezz ta' l-esportazzjoni mill-ġdid, wara modifika żgħira, tal-copumarin li joriġina mir-RPĊ. Instab ukoll li Atlas kienet esportat lejn il-Komunità coumarin prodott ġenwinament fl-Indja permezz tar-rotta Phenol (ara l-premessa 27) Skond l-Artikolu 13(4) tar-regolament bażiku, il-fatt li Atlas kienet qed tqarraq bil-liġi jiskwalifikaha mill-kisba ta' eżenzjoni..E. IMPENNMadankollu, minħabba li l-prodott, min-natura tiegħu, jitħassar malajr, kif ukoll minħabba d-diffikultajiet li sabiet Atlas waqt l-IP biex tiddistingwi l-prodotti manifatturati fl-Indja permezz tar-rotta Phenol u l- coumarin Ċiniż ippurifikat ulterjorment u esportat mill-ġdid lill-Komunità, huwa eċċezzjonalment meqjus xieraq li jiġi aċċettat impenn min-naħa ta’ Atlas, li bih il-kumpanija tbiegħ lill-Komunità il- coumarin ġenwinament prodott fl-Indja limitu kwantitattiv li jikkorispondi għal kwanitità ta’ prodott bħal dan mibjugħ lill-Komunità waqt l-IP. Il- coumarin mibjugħ taħt impenn bħal dan ma jkunx suġġett għall-ħlas tad-dazju estiż.Dan l-impenn minn Atlas jista’ jiġi aċċettat mill-Kummissjoni permezz ta’ Deċiżjoni tal-Kummissjoni.F’dan il-kuntest, Atlas ħadet l-impenn li tipprovdi l-Kummissjoni b’tagħrif dettaljat u regolari dwar l-esportazzjonijiet tagħha lejn il-Komunità, li jfisser li l-impenn jista’ jiġi kkontrollat b’mod effettiv mill-Kummissjoni.Sabiex il-Kummissjoni tkun tists’ tikkontrolla aħjar li l-kunpanija tkun qed twettaq l-impenn li ħadet, kull meta t-talba għar-rilaxx għaċ-ċirkolazzjoni ħielsa jiġi ppreżentat lill-awtorità tad-dwana rileavnti, l-eżenzjoni mid-dazju kontra d- dumping għandha tkun kundizzjonali għall-preżentazzjoni ta’ fattura kummerċjali li jkun fiha għallinqas l-elementi mniżżla fl-Anness. Dan il-livell ta’ tagħrif huwa meħtieġ ukoll għall-awtoritajiet tad-dwana sabiex jivverifikaw b' biżżejjed preċiżjoni li l-kunsinni jikkorispondu għad-dokumenti kummerċjali. Meta fattura bħal din ma tiġix ippreżentata, jew mete ma tikkorrispondix għall-prodott ippreżentat lid-dwana, ir-rata xierqa tad-dazju kontra d- dumping ikolllh titħallas.Fid-dawl ta’ dan, l-offerta ta’ impenn hija għalhekk meqjusa aċċettabbli u l-kumpanija kkonċernata ġiet infurmata dwar il-fatti, il-kunsiderazzjonijiet u l-obbligi essenzjali fi fuqhom hija bbażat l-aċċettazzjoni.Jekk Atlas tikser l-impenn jew ikun hemm prova li l-impenn mhuwiex fattibbli, il-Kummissjoni tista’ tirtira l-aċċettazzjoni tagħha,ADOTTA DAN IR-REGOLAMENT:Artikolu 11. Id-dazju definittiv kontra l-bejgħ taħt il-prezz impost bir-Regolament tal-Kunsill (KE) Nru 769/2002 dwar importazzjonijiet ta’ coumarin , li jaqa’ taħt il-kodiċi NM ex 2932 21 00 li joriġina fir-Repubblika Popolari taċ-Ċina huwa hawnhekk estiż għal importazzjonijiet ta’ coumarin , li jaqgħu fi ħdan il-kodiċi NM ex 2932 21 00 kunsinnati mill-Indja jew mit-Tajlandja, kemm jekk dan ikun dikjarat li joriġina mill-Indja jew mit-Tajlandja u kemm jekk ma jkunx (kodiċi TARIC 2932 21 00 11 u 2932 21 00 15).2. Id-dazju estiż bil-paragrafu 1 ta’ dan l-Artikolu għandu jinġabar fuq l-importazzjonijiet irreġistrati skond l-Artikolu 2 tar-Regolament tal-Kummissjoni (KE) Nru 661/2004 u l-Artikoli 13(3) u 14(5) tar-Regolament tal-Kunsill (KE) Nru 384/96, bl-eċċezzjoni ta’ l-oġġetti prodotti minn Atlas Fine Chemicals Pvt Ltd., Debhanu Mansion, Nasik-Pune Highway, Nasik Road, MS 422 101, l-Indja (Kodiċi addizzjonali TARIC A579)3. Minkejja l-paragrafu 1 fuq, id-dazju definittiv kontra d- dumping m’għandux japplika għall-importazzjonijiet maħruġa għaċ-ċirkolazzjoni ħielsa fi qbil ma' l-Artikolu 2.4. Id-dispożizzjonijiet li hemm fis-seħħ dwar id-dazji doganali għandhom japplikaw.Artikolu 21. L-importazzjonijiet iddikjarati għar-rilaxx għaċ-ċirkolazzjoni ħielsa għandhom ikunu eżenti mid-dazju kontra d- dumping impost mill-Artikolu 1, dejjem jekk huma prodotti minn kumpaniji li l-Kummissjoni aċċettat impenji mingħandhom u l-ismijiet tagħhom huma mniżżla fid-deċiżjoni tal-Kummissjoni rilevanti, kif emendata minn żmien għall-ieħor, u li jkunu ġew importati fi qbil mad-dispożizzjoni ta’ l-istess Deċiżjoni tal-Kummissjoni.2. L-importazzjonijiet imsemmija fil-paragrafu 1 se jkunu eżenti mid-dazju kontra d-dumping b’kundizzjoni li:(a) tkun ippreżentata fattura kumerċjali, li jkun fiha għallinqas l-elementi mniżżla fl-Anness, lill-awtoritajiet tad-dwana ta’ l-Istati Membri, malli tiġi ppreżentata d-dikjarazzjoni għar-rilaxx għaċ-ċirkolazzjoni ħielsa;(b) l-oġġetti iddijkjari u ppreżentati lid-dwana jkunu jikkorrispondu preċiżament mad-deskrizzjoni fuq il-fattura kummerċjali.Artikolu 31. It-talbiet għall-eżenzjoni mid-dazju estiż bl-Artikolu 1 għandhom isiru bil-miktub f’waħda mil-lingwi uffiċjali tal-Komunità u għandhom ikunu ffirmati minn persuna awtorizzata li tirrappreżenta lill-applikant. It-talba għandha tintbagħat fl-indirizz li ġej:Kummissjoni EwropeaDirettorat Ġenerali għall-KummerċDirettorat BUffiċċju: J-79 05/17B - 1049 BrussellsFax (32 2) 295 65 05Telex COMEU B 21877.2. Il-Kummissjoni, wara li tkun ikkonsultat lill-Kumitat Konsultattiv, tista’ tawtorizza, b’deċiżjoni, l-eżenzjoni ta’ oġġetti impurtati minn kumpaniji li għamlu talba għal dan mid-dazju estiż bl-Artikolu 1.Artikolu 4L-awtoritajiet tad-dwana qed ikunu hawhekk ordnati biex ma jissuktawx bir-reġistrazzjoni ta’ prodotti impurtati, li kienet ġiet stabbilita skond l-Artikolu 2 tar-Regolament tal-Kummissjoni (KE) Nru 661/2004.Artikolu 5Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel,Għall-KunsillIl-PresidentANNESSL-elementi li ġejjin għandhom jiġu indikati fuq il-fattura kummerċjali li tkun qed takkumpanja il-bejgħiet ta’ coumarin tal-kumpanija lejn il-Komunità li jkunu suġġetti għal—Impenn:1. L-intestatura “FATTURA KUMMERĊJALI LI TAKKUMPANJA OĠĠETTI SUĠĠETTI GĦAL IMPENN”2. Isem il-kumpanija msemmija fl-Artikolu 2.1 li tkun qed toħroġ il-fattura kummerċjali.3. In-numru tal-fattura kummerċjali4. Id-data tal-ħruġ tal-fattura kummerċjali.5. Il-kodiċi addizzjonali TARIC li taħtu l-oġġetti fuq il-fattura għandhom ikun rrilaxxati mid-dwana mal-fruntiera tal-Komunità.6. Id-dekrizzjoni eżatta ta’ l-oġġetti, inkluż:-  In-numru tal-Kodiċi tal-Prodott (PCN) użat għall-għanijiet ta’ l-investigazzjoni u ta’ l-impenn,-  deskrizzjoni sempliċi ta’ l-oġġetti li jikkorispondu għall-PCN ikkonċernat (eż. “PCN......),-  in-numru tal-kodiċi tal-prodott tal-kumpanija (CPC) (jekk meħtieġ),-  il-kodiċi NM,-  il-kwantità(li għandha titniżżel f’ kg).7. Isem il-kumpanija li qed taġixxi bħala importatur fil-Komunità li liha tinħareġ direttament mill-kumpanija il-fattura kummerċjali li takkumpanja l-oġġetti suġġetii għal ftehim.8. Isem l-uffiċjal tal-kumpanija li ħarġet il-fattura u din id-dikjarazzjoni ffirmata:“Jien, hawn taħt iffirmat, niċċertifika li l-bejgħ għall-esportazzjoni diretta lill-Komunità Ewropea ta' l-oġġetti koperti minn din il-fattura qed isir fi ħdan il-firxa u skond it-termini ta' l-impenn offrut minn (kumpanija) u aċċettat mill-Kummissjoni Ewropea permezz tad-deċżjoni (NIŻŻEL IN-NUMRU). Niddikjara li l-informazzjo i pprovdutra f’din il-fattura hija kompluta u korretta”.[1] ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru 461/2004 (ĠU L 77, 13.3.2004, p. 12).[2] ĠU L 123, 9.5.2002, p.1. Regolament kif emendat l-aħħar mir-Regolament (KE) Nru 1854/2003 (ĠU L 272, 23.10.2003, p. 1)[3] ĠU L 104, 8.4.2004, p. 99.[4] ĠU L 86, 4.4.1996, p. 1.[5] Għal raġunijiet ta’ kunfidenzjalità, l-informazzjoni f'dan il-paragrafu ġiet indiċjata.[6] SF=sena finanzjarja, li tkopri l-perjodu mill-1 ta’ April ta’ sena waħda sal-31 ta’ Marzu tas-sena ta’ wara.[7] Il-marġni huma mogħtija għal raġunijiet ta’ kunfidenzjalità.[8] Għal raġunijiet ta’ kunfidenzjalità, mhix qed tingħata data preċiża.[9] Għal raġunijiet ta’ kunfidenzjalità, mhix qed tingħata data preċiża.[10] Għal raġunijiet ta’ kunfidenzjalità, mhix qed tingħata data preċiża.[11] Il-marġni huma mogħtija għal raġunijiet ta’ kunfidenzjalità.


Avviż Legali Importanti

|

52005PC0112

Proposta għal regolament tal-Parlament Ewropew u tal-Kunsill li jistabbilixxi qafas komuni għar-reġistri tal-kummerċ għal għanijiet ta’ statistika u li jirrevoka r-regolament tal-Kunsill (KEE) Nru 2186/93  /* KUMM/2005/0112 finali - COD 2005/0032 */

	Brussel 5.4.2005KUMM(2005) 112 finali2005/0032 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi qafas komuni għar-reġistri tal-kummerċ għal għanijiet ta’ statistika u li jirrevoka r-Regolament tal-Kunsill (KEE) Nru 2186/93(preżentata mill-Kummissjoni)MEMORANDUM TA' SPJEGAZZJONI1. SFONDIr-Regolament attwali tar-Reġistri tal-Kummerċ (RK) (2186/93), li armonizza r-reġistri tal-kummerċ użati mill-Istati Membri għal għanijiet ta’ statistika, imur lura għall-1993 u bħalissa sa ċertu punt ma jinsabx aġġornat. F’dawn l-aħħar snin, is-sitwazzjoni inbidlet b’mod sinifikanti u żviluppaw ħtiġijiet statistiċi.Hemm tliet tipi ta’ ħtiġijiet addizzjonali li feġġew progressivament:-  il-globalizzazzjoni ta’ l-ekonomija ħolqot il-ħtieġa li jinġabar tagħrif dwar gruppi ta’ intrapriżi;-  l-integrazzjoni ta' attivitajiet tas-setturi differenti wasslet għall-ħtieġa ta’ kopertura sħiħa ta’ l-ekonomija kollha;-  is-Suq Uniku jeħtieġ komparabilità mtejba ta’ l-istatistika, li prinċipalment tiddependi mid-disponibilità ta’ sorsi armonizzati għall-popolazzjoni tal-kummerċ li topera fl-UE.L-għan tal-proposta huwa li jkun aġġornat ir-Regolament RK eżistenti biex jitqiesu dawn il-ħtiġijiet il-ġodda.Biex jintlaħaq dak l-għan, qed jiġu proposti diversi modifikazzjonijiet għar-Regolament RK attwali li huma miġbura fil-qosor fil-paragrafi t’hawn taħt.2. KONTENUT TAR-REGOLAMENTMinħabba l-ħtiġijiet il-ġodda tad-data ppreżentati hawn fuq, iddaħħlu żewġ bidliet ewlenin fl-abbozz propost tar-Regolament.-  L-intrapriżi kollha li qed iwettqu attivitajiet ekonomiċi li jikkontribwixxu għall-prodott gross domestiku, l-unitajiet lokali tagħhom u l-unitajiet legali korrispondenti jridu jkunu rreġistrati fuq bażi mandatorja (ċerti setturi ta’ attività huma fakoltattivi fil-verżjoni kurrenti tar-Regolament).-  Jeħtieġ li r-rabtiet finanzjarji u l-gruppi ta’ intrapriżi jkunu koperti u jrid ikun hemm skambju ta’ data bejn il-pajjiżi u l-Eurostat dwar il-gruppi multinazzjonali u l-unitajiet kostitwenti tagħhom.2.1. Kopertura sħiħa ta' l-ekonomijaL-eżistenza tal-leġislazzoni ta’ l-istatistika Komunitarja li tkopri l-ekonomija kollha, u l-użu li dejjem qed jiżdied ta’ reġistri tal-kummerċ għal għanijiet tar-rendikont nazzjonali, jagħmluha essenzjali għar-reġistri tal-kummerċ li jkopru l-ekonomija kollha. Is-setturi addizzjonali li għandhom ikunu koperti fuq bażi mandatorja huma "l-amministrazzjoni pubblika" u "l-agrikoltura u s-sajd ”.Inklużjoni ta’ l-Amministrazzjoni PubblikaIr-rwol tas-settur pubbliku qed jinbidel. Ċerti attivitajiet li qabel kienu qegħdin jitmexxew mis-settur pubbliku jistgħu issa jitmexxew mill-intrapriżi pubbliċi jew privati. Biex wieħed jieħu stampa ċara tas-sitwazzjoni, aktar sorsi komparabbli dwar dawk l-attivitajiet huma meħtieġa. Dan jista' jinkiseb biss bil-kopertura obbligatorja tas-settur pubbliku fir-reġistri nazzjonali tal-kummerċ użati għal għanijiet ta’ statistika, skond l-istandards miftiehma.Inklużjoni ta’ l-Agrikoltura u s-SajdL-interess qawwi fil-politika ta' l-iżvilupp rurali jeħtieġ tagħrif mhux biss dwar l-agrikoltura iżda wkoll dwar ir-rabta tagħha li dejjem qed tiżdied, ma’ attivitajiet oħrajn li mhumiex koperti mill-istatistika ta’ l-agrikoltura bbażata fil-parti l-kbira tagħha fuq prodotti. Trattament armonizzat ta’ l-agrikoltura fir-reġistri tal-kummerċ jagħti t-tagħrif bażiku meħtieġ għall-politika rurali.2.2. Data dwar gruppi ta’ intrapriżiHemm talba li dejjem qiegħda tikber għal tagħrif dwar gruppi ta’ intrapriżi, f’livell nazzjonali bl-għan li tiġi evalwata l-konċentrazzjoni ta’ l-ekonomija, u fl-livell internazzjonali għall-produzzjoni ta’ l-istatistika li għandha x’taqsam mal-globalizzazzjoni. Biex tintlaħaq it-talba, diġà qed toħroġ ħafna statistika, parti minnha taħt il-liġi ta’ l-istatistika tal-Komunità (l-istatistika dwar l-affiljati barranin, il-bilanċ tal-pagamenti, u l-kummerċ barrani), iżda hemm il-ħtieġa ta’ iżjed minn din. Is-sitwazzjoni attwali, fejn huma rreġistrati l-partijiet maqtugħin biss tal-gruppi ta’ intrapriżi fit-territorju nazzjonali, mhijiex suffiċjenti u d-data dwar il-gruppi multinazzjonali għandha tkun imsaħħa fil-livell Ewropew.L-abbozz tar-regolament jeħtieġ li r-reġistri Nazzjonali tal-kummerċ jirreġistraw ir-rabtiet finanzjarji bejn l-unitajiet legali u jitrasmettu t-tagħrif dwar il-konnessjonijiet trans-nazzjonali lill-Kummissjoni (lil Eurostat).Dan għandu jirriżulta f’-  qafas armonizzat ta’ kampjuni għall-istħarriġ eżistenti li juża l-kunċett ta’ rabtiet finanzjarji;-  komparabilità aħjar ta’ ħafna mill-istatistika attwali, fejn ir-rabtiet finanzjarji bejn l-intrapriżi fil-pajjiżi differenti għandhom rwol importanti, bħal eż. fid-data tal-produttività;-  tagħrif ieħor dwar il-popolazzjoni tal-gruppi ta’ intrapriżi billi r-reġistri jistgħu jintużaw ukoll bħala għejun diretti ta’ statistika dwar il-globalizzazzjoni. Dan ikun ta’ siwi kbir għall-kompetizzjoni differenti tal-Komunità, għall-politika tar-riċerka, u għan-negozjati tal-kummerċ.Din il-proposta għandha wkoll tqarreb il-firxa u l-kwalità tad-data tal-gruppi ta’ intrapriżi multinazzjonali ħafna iżjed lejn il-livell fl-Istati Uniti ta’ l-Amerika.3. L-IMPATT TAL-PROPOSTAIl-parti l-kbira ta’ l-Istati Membri diġà implimentaw parzjalment il-ħtiġijiet il-ġoddaFi kważi l-Istati Membri kollha t-tliet taqsimiet fakultattivi ta' l-NACE jinsabu diġà mill-inqas parzjalment koperti u ċertu tagħrif dwar il-gruppi ta' intrapriżi jista' jinkiseb jew jinstab fi stadju ta’ tħejjija. Fil-maġġoranza tal-każijiet għalhekk, diġà jeżisti qafas, u huwa f’idejn l-Istati Membri biex jieħdu aktar miżuri biex itejbu l-kopertura tagħhom jew il-kwalità, bħal per eżempju bl-użu possibbli ta’ għejun oħra. Jekk wieħed jibda mis-sitwazzjonijiet nazzjonali differenti, armonizzazzjoni bejn l-Istati Membri kollha tista’ biss tinkiseb permezz ta’ l-adozzjoni tal-metodoloġija komuni, kif ippreżentata fir-Regolament propost.Ir-reġistrazzjoni ta’ entitajiet zgħar mhijiex meħtieġaBilli l-interess internazzjonali jiffoka fuq il-gruppi multinazzjonali, m' hemm l-ebda ħtiġijiet stretti dwar il-kopertura tal-gruppi li huma kollha residenti. Il-kopertura ta’ l-iżgħar intrapriżi mingħajr persuni impjegati hija wkoll kompitu tas-sussidjarjetà, għax din tiddependi mill-għejun amministrattivi disponibbli f' livell nazzjonali. Għalhekk il-qagħda nazzjonali u d-disponibilità varja ta’ għejun tqiesu fejn possibbli.Xi wħud mill-varjabbli huma fakoltattivi biex iżommu l-ispejjeż ta’ l-implimentazzjoni fl-livell raġonevoli .Ir-reġistrazzjoni ta’ ċerti varjabbli hija kkundizzjonata skond id-disponibilità tat-tagħrif mill-għejun amministrattivi fl-Istat Membri individwali, u ċerti varjabbli ta’ gruppi ta’ intrapriżi huma fakoltattivi sakemm tiġi trasmessa d-data lil Eurostat - il-konsolidazzjoni tad-data f' Eurostat, u r-rispons tad-data konsistenti kkorreġuta li tmur lura għand l-Istati Membri - ġiet stabbilita. Eżempju importanti ta’ dan huwa d-definizzjoni tal-pajjiż li qiegħed jikkontrolla fl-istatistiċi tal-Affiljati Barranin, fejn it-tagħrif disponibbli nazzjonalment jista’ jkun inkonsistenti jew nieqes u l-konsistenza tista’ tkun żgurata biss f'livell Ewropew.Il-bejgħ gross huwa essenzjali għall-agrikoltura, għas-sajd u għas-settur pubbliku.4. KONSULTAZZJONI MA' L-ISTATI MEMBRIL-abbozz tar-Regolament huwa l-prodott ta’ konsultazzjonijiet estensivi ma’ l-Istati Membri u ġie diskuss fit-tul mid-diversi partijiet interessati, bosta drabi fil-Grupp ta' Xogħol ta’ l-Unitajiet Statistiċi tar-Reġistri tal-Kummerċ u fil-laqgħat tad-Diretturi ta’ l-Istatistici tal-Kummerċ u tal-Kumitat tal-Programm Statistiku. Tqiesu l-opinjonijiet ta’ l-utenti ewlenin fl-Istati Membri, fl-EFTA, u fil-pajjiżi Kandidati, u fil-Kummissjoni u dawk ta’ partijiet interessati oħrajn. Il-proposta attwali hija pożizzjoni bbilanċjata bejn il-livell ta' dettal meħtieġ mill-utenti ewlenin u l-piż ta’ xogħol fl-Istituzzjonijiet Nazzjonali ta’ l-Istatistika.2005/0032 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi qafas komuni għar-reġistri tal-kummerċ għal għanijiet ta’ statistika u li jirrevoka r-Regolament tal-Kunsill (KEE) Nru 2186/93 (Test b’rilevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,Wara li kkunsidraw il-proposta mill-Kummissjoni[1]Wara li kkunsidraw l-opinjoni tal-Parlament Ewropew[2] ,Waqt li jaġixxu skond il-proċedura stipulata fl-Artikolu 251 tat-Trattat[3] ,Billi:(1) Ir-Regolament tal-Kunsill (KEE) Nru 2186/93 tat-22 ta’ Lulju 1993[4] stabbilixxa qafas komuni biex jitwaqqfu reġistri tal-kummerċ għall-istatistika b’definizzjonijiet armonizzati, karatteristiċi, firxa u proċeduri ta’ aġġornament. Biex l-iżvilupp tar-reġistri kummerċjali jinżamm f’qafas ta’ armonizzazzjoni, għandu jiġi adottat Regolament ġdid.(2) Ir-Regolament tal-Kunsill (KEE) Nru 696/93 tal-15 ta’ Marzu 1993 dwar l-unitajiet statistiċi għall-osservazzjoni u l-analiżi tas-sistema tal-produzzjoni fil-Komunità[5] fih id-definizzjonijiet ta’ l-unità statistika li għandha tintuża. Is-Suq Uniku jeħtieġ tqabbil ta’ l-istatistika mtejba li jilħaq il-ħtiġijiet tal-Komunità. Biex jinkiseb dan it-titjib, għandhom jiġu adottati definizzjonijiet u deskrizzjonijiet komuni biex ikunu koperti l-intrapriżi u unitajiet ta' statistika relevanti oħrajn.(3) Ir-Regolamenti tal-Kunsill (KE, Euratom) Nru 58/97 ta’ l-20 ta’ Diċembru 1996 dwar l-Istatistika Strutturali tal-Kummerċ[6] u Nru 1165/98 tad-19 ta’ Mejju 1998 li għandu x'jaqsam ma' l-istatistika ta’ terminu qasir[7] stabbilixxew qafas komuni għall-kollezzjoni, l-ġabra, t-trasmissjoni u l-evalwazzjoni ta' l-istatistika tal-Komunità dwar l-istruttura, l-attività, il-kompetitività u l-eżekuzzjoni tan-negozji fil-Komunità. Ir-reġistri tal-kummerċ għall-għanijiet statistiċi jirrappreżentaw element bażiku ta’ tali qafas komuni, u jagħmluha possibbli li jiġi organiżżat u kkoordinat stħarriġ statistiku billi jipprovdu qafas armonizzat ta’ kampjuni.(4) Ir-reġistri tal-kummerċ huma element wieħed fir-rikonċiljazzjoni tal-ħtiġijiet konfliġġenti għaż-żieda fit-tagħrif dwar l-intrapriżi u t-tħaffif tal-piż amministrattiv tagħhom, partikolarment billi jużaw tagħrif eżistenti f'reġistri amministrattivi u legali, b'mod speċjali fil-każ ta' l-intrapriżi ċkejknin, żgħar u mdaqqsa, kif iddefinit fir-Rakkomandazzjoni tal-Kummissoni 2003/361/KE[8].(5) Ir-reġistri tal-kummerċ għall-għanijiet ta’ statistika huma wkoll l-għajn ewlenija għad-demografija kummerċjali, billi jżommu rekord tan-negozji li jinħolqu u li jingħalqu, kif ukoll tal-bidliet strutturali fl-ekonomija b’konċentrazzjoni jew b’dekonċentrazzjoni li jseħħu permezz ta’ operazzjonijiet bħalma huma l-fużjonijiet, ir-rilevamenti, il-qsim, id-diviżjoni u r-ristrutturar tal-popolazzjoni kummerċjali.(6) Ir-rwol importanti li għandhom l-intrapriżi pubbliċi fl-ekonomiji nazzjonali ta’ l-Istati Membri ġie rrikonoxxut. Id-Direttiva tal-Kummissjoni 80/723/KEE tal-25 ta’ Ġunju 1980 dwar it-trasparenza tar-relazzjonijiet finanzjarji bejn l-Istati Membri u l-impriżi pubbliċi[9] jkopri ċerti tipi ta’ impriżi pubbliċi. L-intrapriżi pubbliċi u l-korporazzjonijiet pubbliċi għandhom għalhekk ikunu identifikati fir-reġistri tal-kummerċ u dan jista’ jsir mill-klassifikazzjoni tas-settur istituzzjonarju.(7) Ir-rabtiet ta’ kontroll bejn l-unitajiet legali huma meħtieġa għad-definizzjoni tal-gruppi ta’ intrapriżi, għal delineazzjoni korretta ta’ l-intrapriżi, biex isir profil ta’ l-unitajiet kbar u kumplessi, u fl-istudju tal-konċentrazzjoni ta’ l-ekonomija. It-tagħrif dwar gruppi ta’ intrapriżi jtejjeb il-kwalità tar-reġistri pubbliċi u jista’ jintuża biex inaqqas ir-riskju ta’ l-iżvelar ta’ data kunfidenzjali. Ċerta data finanzjarja spiss tagħmel iżjed sens f’livell ta’ gruppi ta’ intrapriżi jew sottogruppi milli f’livell ta’ intrapriżi u tkun tista' tinkiseb biss f'livell ta' grupp jew sottogrupp. Ir-reġistrazzjoni tal-gruppi ta’ intrapriżi tagħmilha possibbli, meta meħtieġ, li jsir stħarriġ direttament fil-grupp, minflok fl-unitajiet kostitwenti tagħhom, u dan jista’ jnaqqas it-tagħbija tar-rispons b’mod sinifikattiv. Biex jiġu rreġistrati l-gruppi ta’ intrapriżi, ir-reġistri tal-kummerċ iridu jsiru aktar armonizzati.(8) Il-globalizzazzjoni ta’ l-ekonomija li dejjem qed tiżdied toħloq sfida lill-produzzjoni preżenti ta’ ħafna mill-istatistika. Permezz tar-reġistrazzjoni tal-gruppi multinazzjonali ta' intrapriżi, ir-reġistri tal-kummerċ joħolqu biċċa għodda bażika għat-titjib ta’ ħafna mill-istatistika li għandha x’taqsam mal-globalizzazzjoni: il-kummerċ internazzjonali fil-prodotti u s-servizzi, il-bilanċ tal-pagamenti, l-investiment barrani dirett, l-affiljati barranin, ir-riċerka, l-iżvilupp u l-innovazzjoni, u s-suq ta' l-impjiegi. Il-maġġoranza ta’ din l-istatistika tkopri l-ekonomija kollha u titlob li s-setturi kollha ta' l-ekonomija jkunu koperti mir-reġistri tal-kummerċ.(9) Skond l-Artikolu 3(2) tar-Regolament tal-Kunsill (Euratom, KEE) Nru 1588/90 tal-11 ta’ Ġunju 1990 dwar it-trasmissjoni ta’ data suġġetta għal kunfidenzjalità ta’ l-istatistika għall-Uffiċċju ta’ l-Istatistika tal-Komunitajiet Ewropej[10], regoli nazzjonali dwar il-kunfidenzjalità ta’ l-istatistika ma jistgħux jiġu invokati biex jevitaw it-trasmissjoni ta’ data kunfidenzjali ta’ l-istatistika lill-awtorità tal-Komunità (Eurostat) fejn att ta’ liġi Komunitarja jipprovdi għat-trasmissjoni ta’ tali data.(10) Biex ikun garantit it-twettiq ta’ l-obbligi stipulati f’dan ir-Regolament, l-istituzzjonijiet nazzjonali responsabbli għall-ġbir tad-data fi ħdan l-Istati Membri jistgħu jeħtieġu li jidħlu f’għejun ta’ data amministrattiva bħalma huma reġistri miżmuma mill-Awtoritajiet tat-Taxxa u s-Sigurtà Soċjali, Banek Ċentrali, istituzzjonijiet pubbliċi oħrajn u databases oħrajn li għandhom tagħrif dwar transazzjonijiet u pożizzjonijiet trans-konfinali, fejn tali data hija meħtieġa għal produzzjoni ta’ l-istatistika Komunitarja.(11) Il-miżuri meħtieġa biex jiġi implimentat dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri biex jiġu eżerċitati l-poteri ta' implimentazzjoni mogħtija lill-Kummissjoni[11].(12) Ir-Regolament (KEE) Nru 2186/93 għandu għalhekk jiġi mħassar.(13) Il-Kumitat tal-Programm dwar l-Istatistika ġie kkonsultat.ADOTTAW DAN IR-REGOLAMENT:Artikolu 1GħanDan ir-Regolament jistabbilixxi qafas komuni għar-reġistri ta’ l-istatistika kummerċjali fil-Komunità.L-Istati Membri se jwaqqfu reġistru armonizzat wieħed jew iżjed għall-għanijiet ta’ l-istatistika, bħala għodda għat-tħejjija u l-koordinazzjoni ta’ l-istħarriġ, bħala għajn ta’ tagħrif għall-analiżi ta’ l-istatistika tal-popolazzjoni kummerċjali u d-demografija tagħha, għall-mobilizzazzjoni tad-data amministrattiva u għas-sejba u l-kostruzzjoni ta’ unitajiet ta’ l-istatistika.Artikolu 2DefinizzjonijietGħall-għanijiet ta' dan ir-Regolament, japplikaw dawn id-definizzjonijiet:'Unità legali' għandha tfisser unità legali kif iddefinita f'Taqsima II.A.3 ta' l-Anness tar-Regolament (KEE) Nru 696/93[12] .'Intrapriża' għandha tfisser intrapriża kif iddefinita f'Taqsima III.A ta' l-Anness ta’ dak ir-Regolament.(ċ) 'Unità lokali ' għandha tfisser unità lokali kif inhi ddefinita f'Taqsima III.F ta' l-Anness ta’ dak ir-Regolament.(ċ) 'Grupp ta’ intrapriżi’ għandu jfisser grupp ta’ intrapriżi kif iddefinit f'Taqsima III.C ta' l-Anness tar-Regolament (KEE) Nru 696/93.'Grupp ta’ intrapirżi multinazzjonali’ għandu jfisser grupp ta’ intrapriżi li għandu mill-inqas żewġ intrapriżi jew unitajiet legali allokati f’żewġ pajjiżi differenti.'Grupp ta’ intrapriżi maqtugħin’ għandu jfisser l-intrapriżi u l-unitajiet legali ta’ grupp ta’ intrapriżi, li huma residenti fl-istess pajjiż. Jista' jikkonsisti f'unità waħda biss, jekk l-unitajiet l-oħrajn mhumiex residenti. Intrapriża tista’ tkun il-grupp ta’ intrapriżi maqtugħin jew parti minnu.Artikolu 3Ambitu1. Skond id-definizzjonijiet mogħtija fl-Artikolu 2 u soġġetti għal-limitazzjonijiet speċifikati f'dan l-Artikolu, r-reġistri għandhom jiġbrul-intrapriżi kollha li qed iwettqu attivitajiet ekonomiċi li jikkontribwixxu għall-prodott gross domestiku (GDP), u l-unitajiet lokali tagħhom,l-unitajiet legali li minnhom jikkonsistu dawk l-intrapriżi,gruppi ta’ intrapriżi maqtugħin u t-tagħrif dwar il-gruppi ta' intrapriżi multinazzjonali definiti fl-Anness,il-gruppi ta’ intrapriżi li huma totalment residenzjali.2. Din il-ħtieġa, iżda, m'għandhiex tapplika għad-djar meta l-oġġetti u s-servizzi li jipproduċu jkunu għall-konsum tagħhom stess, jew jinvolvu l-kiri tal-propjetà tagħhom.3. Unitajiet lokali mingħajr entità legali separata (fergħat), li jiddependu mill-intrapriżi barranin u li huma kklassifikati bħala kważi-korporazzjonijiet skond il-prinċipji ESA95 u SNA93, għandhom jiġu ttrattati bħala intrapriżi fir-reġistri tal-kummerċ.4. Il-grupp ta’ intrapriżi jista’ jiġi osservat permezz tar-rabtiet ta’ kontroll bejn l-unitajiet legali. Għad-delineazzjoni tal-gruppi ta' intrapriżi, għandha tintuża d-definizzjoni ta’ kontroll, kif mogħtija fis-Sistema Ewropea tal-Kontabilita ESA95 (Regolament (KE) Nru 2223/96), paragrafu 2.26.5. Dan ir-Regolament għandu japplika biss għall-unitajiet li jeżerċitaw kompletament jew parzjalment attività ekonomika. Kwalunkwe attività li tikkonsisti f'li toffri oġġetti u servizzi f’suq partikolari hija attività ekonomika. Servizzi mhux tas-suq li jikkontribwixxu għall-prodott gross domestiku, u wkoll is-sehem dirett jew indirett f’unitajiet attivi legali huma meqjusa bħala attività ekonomika għall-għanijiet tar-reġistri tal-kummerċ. Unitajiet legali li mhumiex attivi ekonomikament huma parti minn intrapriża meta biss f’għaqda ma’ unitajiet legali attivi ekonomikament.6. Il-punt safejn l-intrapriżi b’inqas min-nofs impjieg wieħed u l-gruppi ta’ intrapriżi residenti, ta’ ebda importanza statistikament għall-Istati Membri għandhom ikunu inklużi fir-reġistri għandu jkun deċiż skond il-proċedura stabbilita fl-Artikolu 14.Artikolu 4Għejun ta' data1. Filwaqt li josservaw il-kundizzjonijiet rigward il-kwalità imsemmija fl-Artikolu 6, l-Istati Membri jistgħu jiġbru t-tagħrif meħtieġ taħt dan ir-Regolament billi jużaw kwalunkwe għejun li huma jikkonsidraw relevanti. L-awtoritajiet nazzjonali għandhom jiġu awtorizzati, fi ħdan l-isfera tal-kompitenza tagħhom, biex jiġbru, għall-għanijiet ta’ statistika, tagħrif kopert minn dan ir-Regolament li jinsab fil-fajls amministrattivi u legali.2. Billi d-data meħtieġa ma tistax tinġabar bi prezz raġonevoli, jistgħu jintużaw proċeduri ta’ stima ta’ statistika, filwaqt li jiġi rrispettat il-livell ta’ eżattezza u kwalità.Artikolu 5Il-Karatteristiċi tar-ReġistriL-unitajiet imniżżla fir-reġistri għandhom ikunu kkaratterizzati permezz ta’ numru ta' identità u d-dettalji deskrittivi speċifikati fl-Anness.Il-lista ta’ karatteristiċi għandha tiġi aġġornata u r-regoli tal-karatteristiċi u l-kontinwità definiti skond il-proċedura stabbilita fl-Artikolu 14.Artikolu 6L-istandards ta’ kwalità u r-rapporti1. L-Istati Membri għandhom jieħdu l-miżuri kollha meħtieġa biex jiżguraw il-kwalità tar-reġistri tal-kummerċ.2. L-Istati Membri għandhom jipprovdu lill-Kummissjoni, permezz ta’ Eurostat, fuq talba tagħha, b’rapport dwar il-kwalità tar-reġistri tal-kummerċ (minn issa 'l quddiem imsejħa "rapporti dwar kwalità”).3. L-istandards komuni ta’ kwalità, kif ukoll il-kontenut u l-perjodiċità tar-rapporti dwar kwalità, għandhom jiġu speċifikati mill-Kummissjoni skond il-proċedura msemmija fl-Artikolu 14 u billi jitqiesu l-implikazzjonijiet fir-rigward ta’ l-ispiża fil-ġbir tad-data.4. L-Istati Membri għandhom jinfurmaw lill-Kummissjoni bil-bidliet ewlenin ta’ metodoloġija jew bidliet oħrajn li jkunu jistgħu jinfluwenzaw il-kwalità tar-reġistri tal-kummerċ, hekk kif isiru magħrufa u mhux aktar tard minn sitt xhur wara li kwalunkwe tali bidla tidħol fis-seħħ.Artikolu 7Manwal ta’ RakkomandazzjonijietIl-Kummissjoni għandha tippubblika manwal ta’ rakkomandazzjonijiet tar-reġistri tal-kummerċ. Il-manwal se jiġi aġġornat b’kooperazzjoni mill-qrib ma’ l-Istati Membri.Artikolu 8It-tul ta’ żmien u l-perjodiċità1. L-iskrizzjonijiet fir-reġistri u t-tneħħija minnhom għandhom ikunu aġġornati mill-inqas darba fis-sena.2. Il-frekwenza ta’ l-aġġornament għandha tiddependi mit-tip ta’ unità, mill-fattur varjabbli meqjus, mid-daqs ta’ l-unità u mill-għajn ġeneralment użata għall-aġġornament.3. Ir-regoli għall-aġġornament għandhom ikunu adottati skond il-proċedura stabbilita fl-Artikolu 14.4. L-Istati Membri għandhom jagħmlu kopja annwali li tirrifletti l-istat tar-reġistri fl-aħħar tas-sena u jżommu dik il-kopja għal 30 sena għall-għan ta’ analiżi.Artikolu 9It-trasmissjoni tad-data1. L-Istati Membri għandhom iwettqu analiżi ta’ statistika tar-reġistri u jittrasmettu t-tagħrif lill-Kummissjoni, permezz ta’ Eurostat, billi jsegwu format u proċedura kif definiti mill-Kummissjoni skond il-proċedura imsemmija fl-Artikolu 14.2. L-Istati Membri għandhom jittrasmettu lill-Kummissjoni, fuq talba tagħha, kwalunkwe tagħrif rilevanti fir-rigward ta' l-implimentazzjoni ta' dan ir-Regolament fl-Istati Membri.Artikolu 10Skambju ta’ data kunfidenzjali bejn l-Istati MembriL-iskambju ta' data kunfidenzjali, kif iddefinit fl-Artikolu 13 tar-Regolament (KE) Nru 322/97, għandu jkun permess bejn l-Istati Membri fejn l-iskambju huwa meħtieġ biex jiżgura l-kwalità tat-tagħrif dwar il-gruppi ta’ intrapriżi multinazzjonali fl-Unjoni Ewropea. L-Istati Membri li jirċevu data kunfidenzjali mill-Istati Membri l-oħra għandhom jittrattaw dak it-tagħrif bħala kunfidenzjali.Artikolu 11It-trasmissjoni ta’ data dwar il-gruppi ta’ intrapriżi multinazzjonali1. L-Istati Membri għandhom jittrasmettu d-data individwali dwar il-gruppi ta’ intrapriżi multinazzjonali u l-unitajiet kostitwenti tagħhom, kif definit fl-Anness, lill-Kummissjoni (Eurostat) biex jipprovdu għat-tagħrif dwar l-istatistika tal-gruppi multinazzjonali fl-Unjoni Ewropea.2. Biex jiġi żgurat rekord konsistenti tad-data, il-Kummissjoni (il-Eurostat) għandha tittrasmetti lil kull Stat Membru, id-data dwar grupp ta' intrapriżi multinazzjonali, inklużi l-unitajiet kostitwenti tiegħu, fejn mill-inqas unità waħda legali ta' dan il-grupp tinsab fit-territorju ta' dak l-Istat Membru.3. Il-firxa, l-format u l-proċedura għat-trasmissjoni tad-data individwali lill-Eurostat u għat-trasmissjoni tad-data dwar il-gruppi ta’ intrapriżi multinazzjonali lill-Istati Membri għandhom jiġu adottati skond il-proċeduri mniżżla fl-Artikolu 14.Artikolu 12Il-Perjodu ta' transizzjoni u d-derogiMeta r-reġistri tal-kummerċ jeħtieġu adattament ewlieni, il-Kummissjoni tista’ tikkonċedi deroga fuq talba ta’ l-Istat Membru għal perjodu ta’ transizzjoni li m'għandux ikun itwal minn sentejn mid-data ta’ meta jibda japplika dan ir-Regolament.Għall-agrikoltura, il-forestrija u s-sajd, għall-amministrazzjoni pubblika u d-difiża, u għas-sigurtà soċjali obbligatorja, il-perjodu ta’ transizzjoni ma jistax ikun itwal minn tliet snin.Artikolu 13Il-miżuri ta' l-implimentazzjoniIl-miżuri li jimplimentaw dan ir-Regolament għandhom jitniżżlu skond il-proċedura speċifikata fl-Artikolu 14. Tali miżuri jikkonċernaw:il-kopertura ta’ l-iżgħar intrapriżi u l-gruppi ta’ intrapriżi residenti, kif stabbilit fl-Artikolu 3;it-trasmissjoni ta’ tagħrif dwar reġistri u r-rapport dwar il-kwalità, kif stabbilit fl-Artikoli 6 u 9;ir-regoli li jaġġornaw ir-reġistri, kif stabbilit fl-Artikolu 8;it-trasmissjoni ta’ data individwali dwar il-gruppi ta' intrapriżi multinazzjonali lill-Eurostat u t-trasmissjoni ta’ data dwar il-gruppi ta’ intrapriżi multinazzjonali lill-Istati Membri, kif stabbilit fl-Artikolu 11;l-aġġornament tal-karatteristiċi tal-lista tar-reġistri fl-Anness, id-definizzjonijiet u r-regoli ta’ kontinwità tagħhom, kif stabbilit fl-Artikolu 5, sakemm tali aġġornament wara evalwazzjoni kwantitattiva, ma jkunx ta’ piż fuq l-unitajiet jew fuq l-Istati Membri, li huwa disproporzjonat għar-riżultati antiċipati.Artikolu 14Il-Kumitat1. Il-Kummissjoni għandha tkun megħjuna mill-Kumitat għall-Programm Statistiku stabbilit bid-Deċiżjoni Nru 89/382/KEE, Euratom [13].2. Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw, wara li jitqiesu d-disposizzjonijiet ta' l-Artikolu 8 tagħha.Il-perjodu msemmi fl-Artikolu 5(6) tad-Deċiżjoni 1999/468/KE għandu jkun ta' tliet xhur.Artikolu 15TħassirIr-Regolament tal-Kunsill (KEE) Nru 2186/93 huwa mħassar.Referenzi magħmula għar-Regolament imħassar għandhom jitqiesu magħmula għal dan ir-Regolament.Artikolu 16Id-Dħul fis-seħħDan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea .Għandu japplika mill-1 ta' Jannar, 2007.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, [...]Għall-Parlament Ewropew Għall-KunsillIl-President Il-PresidentANNESSIr-registri tal-kummerċ għandu jkun fihom dan it-tagħrif li ġej għal kull unità. It-tagħrif m’għandux għalfejn ikun miżmum separatament għal kull unità, jekk jista jinkiseb minn unità(jiet) oħra(jn).1. UNITÀ LEGALI |KARATTERISTIĊI TA' IDENTIFIKAZZJONI | 1.1 | Numru ta' l-identità |1.2a | Isem |1.2b | Indirizz (inkluż l-kodiċi postali) fl-iżjed livell dettaljat |1.2c | Fakoltattivi: Numri tat-telefon u l-fax, indirizz elettroniku, u tagħrif li jippermetti l-ġbir elettroniku tad-data |1.3 | Numru tar-reġistrazzjoni tat-taxxa fuq il-valur miżjud (VAT) jew, fin-nuqqas ta' dan, numru ieħor ta’ identità amministrattiva |KARATTERISTIĊI TA’ DEMOGRAFIJA | 1.4 | Id-data ta' inkorporazzjoni għal persuni legali jew id-data tar-rikonoxximent uffiċjali bħala operatur ekonomiku għal persuni naturali |1.5 | Id-data li fiha l-unità legali ma baqgħetx tagħmel parti minn intrapriża (kif definit fi 3.3) |KARATTERISTIĊI EKONOMIĊI/ TA’ STRATIFIKAZZJONI | 1.6 | Forma legali |RABTIET MA' REĠISTRI OĦRAJN | Referenza għar-reġistri assoċjati, li fihom hija rreġistrata l-unità legali u li jkun fihom tagħrif li jista' jintuża għal għanijiet ta' statistika; |1.7a | Referenza għar-reġistru ta’ operaturi ġewwa l-Komunità imwaqqaf skond ir-Regolament (KE) Nru 638/2004 [14], u Referenza għall-fajls tad-dwana jew għar-reġistru ta’ l-operaturi barra l-Komunità |1.7b | Fakoltattivi: Referenza għad-data tal-karta tal-bilanċ (għall-unitajiet li huma meħtieġa li jippubblikaw il-kontijiet); u Referenza għar-reġistru tal-bilanċ tal-pagamenti jew reġistru ta’ l-investment dirett barrani; u Referenza għar-reġistru tal-farms |Aktar karatteristiċi għall-unitajiet legali li jiffurmaw parti minn intrapriżi li jappartjenu lil grupp ta' intrapriżi:RABTA MAL-GRUPP TA’ INTRAPRIŻI | 1.8 | Numru ta’ identità tar-resident/tal-grupp ta’ intrapriżi maqtugħin (4.1), li lilu tappartjeni l-unità |1.9 | Data ta’ l-assoċjazzjoni mal-grupp residenti/maqtugħ |1.10 | Data tas-separazzjoni minn mal-grupp residenti/maqtugħ |KONTROLL TA' L-UNITAJIET | Ir-rabtiet tal-kontroll tar-residenti jistgħu jiġu rreġistrati minn fuq għal isfel (1.11a) jew minn isfel għal fuq (1.11b). L-ewwel livell ta’ kontroll biss, dirett jew indirett, huwa rreġistrat għal kull unità (il-katina sħiħa ta’ kontroll tista’ tinkiseb billi tgħaqqad dawn l-entitajiet). |1.11a | Numru/i ta’ l-identità ta’ l-unità(jiet) legali residenti, li huma kkontrollati mill-unità legali |1.11b | Numru ta’ l-identità ta’ l-unità legali residenti, li tikkontrolla l-unità legali |1.12 | (a) Pajjiż(i) tar-reġistrazzjoni, u (b) numru/i ta’ l-identità jew, isem(ismijiet), indirizz(i) u numru/i tal-VAT, ta’ l-unità(jiet) legali mhux residenti, li huma kkontrollati mill-unità legali |1.13 | (a) Pajjiż tar-reġistrazzjoni, u (b) numru ta’ l-identità jew, isem, indirizz u numru tal-VAT, ta’ l-unità legali mhux residenti, li tikkontrolla l-unità legali |PUSSESS TA’ L-UNITAJIET | Il-pussess tar-residenti jista’ tjġi rreġistrata jew minn fuq għal isfel (1.14a) jew minn isfel għal fuq (1.14b). Ir-reġistrazzjoni tat-tagħrif u l-limitu użat għall-pussess ta’ ishma huma suġġetti għad-disponibilità ta’ dan it-tagħrif fl-għejun amministrattivi Il-limitu rrakkomandat huwa ta’ 10% jew iżjed tal-pussess dirett. |1.14a | (a) Numru/i ta’ l-identità, u (b) ishma (%) ta’ l-unita(jiet) legali residenti ipposseduti mill-unità legali |1.14b | (a) Numru/i ta’ l-identità, u (b) ishma (%)ta’ l-unita(jiet) legali residenti li tippossiedi/jippossiedu l-unità legali |1.15 | (a) Pajjiż(i) tar-reġistrazzjoni, u (b) numru/i ta’ l-identità jew, isem(ismijiet), indirizz(i) u numru/i tal-VAT, u (c) ishma (%) ta’ l-unita(jiet) legali mhux residenti ipposseduti mill-unità legali |1.16 | (a) Pajjiż(i) tar-reġistrazzjoni, u (b) numru/i ta’ l-identità jew, isem(ismijiet), indirizz(i) u numru/i tal-VAT, u (c) ishma (%) ta’ l-unita(jiet) legali mhux residenti li tippossiedi/jippossiedu l-unità legali |2. UNITÀ LOKALI |KARATTERISTIĊI TA' IDENTIFIKAZZJONI | 2.1 | Numru ta' l-identità |2.2a | Isem |2.2b | Indirizz (inkluża l-kodiċi postali) fl-iżjed livell dettaljat |2.2c | Fakoltattivi: Numri tat-telefon u l-fax, indirizz elettroniku, u tagħrif li jippermetti l-ġbir elettroniku tad-data |2.3 | Numru ta’ l-identità ta' l-intrapriża (3.1), li lilha tappartjeni l-unità lokali |KARATTERISTIĊI TA’ DEMOGRAFIJA | 2.4 | Data tal-bidu ta’ l-attivitajiet |2.5 | Data tat-tmiem finali ta' l-attivitajiet |KARATTERISTIĊI EKONOMIĊI/TA’ STRATIFIKAZZJONI | 2.6 | Kodiċi ta’ l-attività ewlenija f’livell ta’ l-NACE b’4 numri |2.7 | Attivitajiet sekondarji, jekk ikun hemm, f’livell ta’ l-NACE b’4 numri; dan il-punt jikkonċerna biss unitajiet lokali li huma suġġetti għall-istħarriġ; |2.8 | Fakoltattiva: Attività mwettqa fl-unità lokali li tikkostitwixxi attività anċillari ta' l-intrapriża li għaliha tappartjeni (Iva/Le) |2.9 | Numru tal-persuni impjegati |2.10a | Numru ta' impjegati |2.10b | Fakoltattiv: Numru ta’ impjegati f’ekwivalenti ta’ full time |2.11 | Kodiċi tal-lokazzjoni ġeografika |RABTIET MA' REĠISTRI OĦRAJN | 2.12 | Referenza għar-reġistri assoċjati li fihom tidher l-unità lokali u li fihom tagħrif li jista' jintuża għal għanijiet ta' statistika (jekk tali reġistri assoċjati jeżistu) |3. INTRAPRIŻA |KARATTERISTIĊI TA' IDENTIFIKAZZJONI | 3.1 | Numru ta' l-identità |3.2a | Isem |3.2b | Fakoltattivi: Indirizzi postali, elettroniċi u ta’ websajts |3.3 | Numru(i) ta' l-identità ta' l-unita(jiet) legali li minnha/hom hija magħmula l-intrapriża; |KARATTERISTIĊI TA’ DEMOGRAFIJA | 3.4 | Data tal-bidu ta’ l-attivitajiet |3.5 | Data tat-tmiem finali ta' l-attivitajiet |KARATTERISTIĊIEKONOMIĊI/ TA’ STRATIFIKAZZJONI | 3.6 | Kodiċi ta’ l-attività ewlenija f’livell ta’ l-NACE b’ 4 numri |3.7 | Attivitajiet sekondarji, jekk ikun hemm, f’livell ta’ l-NACE b’4 numri; dan il-punt jikkonċerna biss intrapriżi li huma suġġetti għall-istħarriġ |3.8 | Numru tal-persuni impjegati |3.9a | Numru ta' impjegati |3.9b | Fakoltattiv: Numru ta’ impjegati f’ekwivalenti ta’ full-time |3.10 | Bejgħ gross; fakoltattiv għall-agrikoltura, is-sajd u s-settur pubbliku |3.11 | Settur u sottosettur istituzzjonali skond is-Sistema Ewropea tal-Kontabilità |Karatteristiċi addizzjonali għall-intrapriżi li jagħmlu parti minn grupp ta’ intrapriżi:RABTA MAL-GRUPP TA’ INTRAPRIŻI | 3.12 | Numru ta’ l-identità tal-grupp ta’ intrapriżi residenti/maqtugħin (4.1), li lilu tappartjeni l-intrapriża |4. GRUPP TA' INTRAPRIŻI |KARATTERISTIĊI TA' IDENTIFIKAZZJONI | 4.1 | Numru ta’ l-identità tal-grupp residenti/maqtugħ |4.2a | Isem il-grupp residenti/maqtugħ |4.2b | Fakoltattiv: Indirizzi postali, elettroniċi u tal-websajts ta’ l-uffiċju ewlieni residenti/maqtugħ |4.3 | Numru ta’ l-identità tal-grupp ewlieni tal-gruppi residenti/maqtugħin (huwa ugwali għan-numru ta’ l-identità ta’ l-unità legali, li hija l-kap tal-grupp residenti). Jekk l-unità li tikkontrolla hija persuna naturali, li mhijiex operatur ekonomiku, ir-reġistrazzjoni hija suġġetta għad-disponibilità ta’ dan it-tagħrif fl-għejun amministrattivi |4.4 | Tip ta’ grupp ta’ intrapriżi:1. grupp residenti għal kollox; 2. grupp maqtugħ ikkontrollat domestikament; 3. grupp maqtugħ ikkontrollat minn barra; |KARATTERISTIĊI TA’ DEMOGRAFIJA | 4.5 | Data tal-bidu tal-grupp ta’ intrapriżi residenti/maqtugħin |4.6 | Data tat-tmiem tal-grupp ta’ intrapriżi residenti/maqtugħin |KARATTERISTIĊI EKONOMIĊI/ TA’ STRATIFIKAZZJONI | 4.7 | Kodiċi ta’ l-attività ewlenija tal-grupp residenti/maqtugħ f’livell ta’ l-NACE b’żewġ numri |4.8 | Fakoltattivi: Attivitajiet sekondarji tal-grupp residenti/maqtugħ f’livell ta’ l-NACE b’2 numri |4.9 | Numru ta’ persuni impjegati fil-grupp residenti/maqtugħ |4.10 | Fakoltattiv: il-bejgħ gross konsolidat |Karatteristiċi addizzjonali għall-gruppi ta’ intrapriżi multinazzjonali (tipi 2 u 3 f’4.4):Ir-reġistrazzjoni ta’ dawn il-varjabbli, ħlief għal 4.11 u 4.12a, hija fakoltattiva sakemm tkun stabbilita t-trasmissjoni tat-tagħrif dwar il-gruppi multinazzjonali, kif intqal fl-Artikolu 11.KARATTERISTIĊI TA' IDENTIFIKAZZJONI | 4.11 | Numru ta’ l-identità tal-grupp globali |4.12a | Isem il-grupp globali |4.12b | Fakoltattivi: Pajjiż tar-reġistrazzjoni, indirizzi postali, elettroniċi u tal-websajts ta’ l-uffiċċju ewlieni globali |4.13 | Numru ta’ l-identità tal-grupp ewlieni globali jekk il-grupp ewlieni huwa residenti(ugwali għan-numru ta’ l-identità ta’ l-unità legali, li hija l-grupp ewlieni). Jekk il-grupp ewlieni globali mhuwiex residenti, il-pajjiż tiegħu tar-reġistrazzjoni, u fakoltattiv: in-numru ta’ l-identità u l-indirizz tiegħu. |KARATTERISTIĊI EKONOMIĊI/ TA’ STRATIFIKAZZJONI | 4.14 | Fakoltattiv: In-numru ta’ persuni impjegati globalment |4.15 | Fakoltattiv: Il-bejgħ gross konsolidat |4.16 | Fakoltattiv: Pajjiż taċ-ċentru għad-deċiżjonjiet globali |4.17 | Fakoltattiv: Pajjiżi fejn huma allokati l-intrapriżi jew l-unitajiet lokali |[1] ĠU C [...], [...], p. [...].[2] ĠU C [...], [...], p. [...].[3] ĠU C [...], [...], p. [...].[4] ĠU L 196, 5.8.1993, p. 1[5] ĠU L 76, 30.3.1993, p. 1[6] ĠU L 14, 17.1.1997, p. 1[7] ĠU L 162, 5.6.1998, p. 1[8] ĠU L 124, 20.5.2003, p. 36[9] ĠU L 195, 29.7.1980, p. 35[10] ĠU L 151, 15.6.1990, p. 1[11] ĠU L 184, 17.7.1999, p. 23[12] ĠU L 76, 30.3.1993, p. 1[13] ĠU L 181, 28.6.1989, p. 47.[14] ĠU L 102, 7.4.2004, p. 1


Avviż Legali Importanti

|

52008PC0074

Proposta għal regolament tal-Kunsill li jemenda r-regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji ma' l-Iraq  /* KUMM/2008/0074 finali */

	[pic] | KUMMISSJONI TAL-KOMUNITAJIET EWROPEJ |Brussel 8.2.2008KUMM(2008) 74 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji ma' l-Iraq(preżentata mill-Kummissjoni)MEMORANDUM TA' SPJEGAZZJONI1.  Ir-Regolament tal-Kunsill (KE) Nru 1210/2003 jimponi ċerti miżuri restrittivi fir-rigward ta' l-Iraq skond il-Pożizzjoni Komuni 2003/495/CFSP u r-Riżoluzzjoni tal-Kunsill tas-Sigurtà tan-NU 1483(2003). Fl-Artikoli 2 u 10 tiegħu, ir-Regolament (KE) Nru 1210/2003 għamel arranġamenti speċifiċi dwar pagament għal esportazzjonijiet Iraqini ta' żejt mhux raffinat, prodotti ta' żejt mhux raffinat u gass naturali u dwar l-immunità minn proċedimenti legali għal xi assi Iraqini rispettivament.2.  Permezz tar-Riżoluzzjoni 1790 tat-18 ta' Diċembru 2007, il-Kunsill tas-Sigurtà tan-NU ddeċieda, inter alia , li dawn l-arranġamenti speċifiċi għandhom japplikaw sal-31 ta' Diċembru 2008 u stqarr l-intenzjoni tiegħu li jistħarreġ l-arranġament speċifiku dwar l-immunità minn proċedimenti legali sa mhux aktar tard mil-15 ta' Ġunju 2008. Huwa għalhekk xieraq li r-Regolament (KE) Nru 1210/2003 jiġi emendat f'dan is-sens.3.  Huwa wkoll xieraq li r-Regolament (KE) Nru 1210/2003 jiġi armonizzat ma' l-iżviluppi riċenti fil-prattika tas-sanzjonijiet fir-rigward ta' l-identifikazzjoni ta' l-awtoritajiet kompetenti, ir-responsabbiltà għall-ksur u l-ġuriżdizzjoni.Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji ma' l-IraqIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 60 u 301 tiegħu,Wara li kkunsidra l-Pożizzjoni Komuni 2008/…/CFSP li temenda l-Pożizzjoni Komuni 2003/495/CFSP dwar l-Iraq[1],Wara li kkunsidra l-proposta mill-Kummissjoni,Billi:(1) Skond ir-Riżoluzzjoni 1483(2003) tal-Kunsill tas-Sigurtà, l-Artikolu 2 tar-Regolament (KE) Nru 1210/2003 dwar ċerti ristrizzjonijiet speċifiċi fuq relazzjonijiet ekonomiċi u finanzjarji ma' l-Iraq u li jirrevoka r-Regolament (KE) Nru 2465/96[2] għamel arranġamenti speċifiċi dwar ħlasijiet għal żejt mhux raffinat, prodotti ta' żejt mhux raffinat u gass naturali esportati mill-Iraq, filwaqt li l-Artikolu 10 ta' dak ir-Regolament għamel arranġamenti speċifiċi dwar l-immunità mill-proċedimenti legali ta' xi assi Iraqini. L-arranġament speċifiku dwar l-immunitajiet applika sal-31 ta' Diċembru 2007. L-arranġament speċifiku dwar il-ħlasijiet għadu japplika.(2) Ir-Riżoluzzjoni 1790(2007) tal-Kunsill tas-Sigurà tan-NU u l-Pożizzjoni Komuni 2008/…/CFSP jipprovdu li l-arranġamenti speċifiċi għandhom it-tnejn jiġu applikati sal-31 ta' Diċembru 2008. Huwa għalhekk xieraq li r-Regolament (KE) Nru 1210/2003 jiġi emendat f'dan is-sens.(3) Huwa wkoll xieraq li r-Regolament (KE) Nru 1210/2003 jiġi armonizzat ma' l-iżviluppi riċenti fil-prattika tas-sanzjonijiet fir-rigward ta' l-identifikazzjoni ta' l-awtoritajiet kompetenti, ir-responsabbiltà għall-ksur u l-ġuriżdizzjoni. Għall-iskopijiet ta' dan ir-Regolament, it-territorju tal-Komunità jitqies li jiġbor fih it-territorji ta' l-Istati Membri li għalihom huwa applikabbli t-Trattat, taħt il-kondizzjonijiet imniżżla f'dak it-Trattat.(4) Biex jiġi garantit li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,ADOTTAT DAN IR-REGOLAMENT:Artikolu 1Ir-Regolament (KE) Nru 1210/2003 għandu b'dan ikun emendat kif ġej:4.  L-Artikolu 2 għandu jiġi sostitwit b'dan li ġej:“Artikolu 2Id-dħul kollu mill-bejgħ u l-esportazzjoni ta' żejt mhux raffinat, prodotti ta' żejt mhux raffinat u gass naturali mill-Iraq, kif elenkati fil-lista ta' l-Anness I, għandu, sa mit-22 ta' Mejju 2003, ikun depożitat fil-Fond għall-Iżvilupp ta' l-Iraq skond il-kondizzjonijiet stabbiliti fir-Riżoluzzjoni 1483 (2003) tal-Kunsill tas-Sigurtà tan-Nazzjonijiet Uniti u, b'mod partikolari, l-paragrafi 20 u 21 tagħha.”5.  Għandu jiġi inserit l-Artikolu 4a li ġej:“Artikolu 4aIl-projbizzjoni stabbilita fl-Artikolu 4(3) u 4(4) m'għandha twassal għall-ebda tip ta' responsabbiltà min-naħa ta' persuni naturali jew ġuridiċi jew entitajiet ikkonċernati, jekk dawn ma kinux jafu, u ma kellhom l-ebda raġuni valida li jissuspettaw, li l-azzjonijiet tagħhom ikunu jiksru din il-projbizzjoni.”6.  L-Artikolu 6 għandu jiġi sostitwit b'dan li ġej:“Artikolu 61. B'deroga mill-Artikolu 4, l-awtoritajiet kompetenti ta' l-Istati Membri indikati fil-websajts elenkati fl-Anness V jistgħu jawtorizzaw ir-rilaxx ta' fondi jew riżorsi ekonomiċi ffriżati, jekk il-kundizzjonijiet li ġejjin jiġu sodisfatti:(a) il-fondi u r-riżorsi ekonomiċi jkunu s-suġġett ta' rahan ġudizzjarju, amministrattiv jew ta' arbitraġġ stabbilit qabel it-22 ta' Mejju 2003 jew ta' sentenza ġudizzjarja, amministrattiva jew ta' arbitraġġ li tkun ingħatat qabel dik id-data;(b) il-fondi jew ir-riżorsi ekonomiċi jkunu se jiġu użati b'mod esklussiv sabiex jissodisfaw il-pretensjonijiet żgurati b'tali rahan jew rikkonoxxuti bħala validi f'tali sentenza, fil-limiti stabbiliti mil-liġijiet u r-regolamenti applikabbli li jirregolaw id-drittijiet tal-persuni li jkollhom dawn il-pretensjonijiet;(c) jekk il-pretensjoni tiġi sodisfatta, dan ma jkunx bi ksur tar-Regolament (KE) Nru 3541/92; kif ukoll(d) ir-rikonoxximent tar-rahan jew tas-sentenza ma jmurx kontra l-politika pubblika fl-Istat Membru kkonċernat.2. Fiċ-ċirkostanzi l-oħra kollha, il-fondi, ir-riżorsi ekonomiċi u d-dħul mir-riżorsi ekonomiċi ffriżati bis-saħħa ta' l-Artikolu 4 għandhom jiġu rilaxxati biss sabiex jiġu ttrasferiti lejn il-Fond ta' l-Iżvilupp għall-Iraq miżmum mill-Bank Ċentrali ta' l-Iraq taħt il-kondizzjonijiet stabbiliti fir-Riżoluzzjoni tal-KSNU 1483 (2003).”7.  L-Artikolu 7 għandu jiġi sostitwit b'dan li ġej:“Artikolu 73. Għandha tkun projbita l-parteċipazzjoni, xjentement jew intenzjonalment, f'attivitajiet li l-għan jew l-effett tagħhom ikun, direttament jew indirettament, li jevitaw id-dispożizzjonijiet ta' l-Artikolu 4 jew li jinkoraġġixxu l-operazzjonijiet imsemmija fl-Artikoli 2 u 3.4. Kull informazzjoni li d-dispożizzjonijiet ta' dan ir-Regolament qed jiġu jew kienu evitati għandha tiġi notifikata lill-awtoritajiet kompetenti indikati fil-websajts elenkati fil-lista fl-Anness V, u, permezz ta' dawn l-awtoritajiet, b'mod dirett jew indirett, għandha tkun mgħarrfa l-Kummissjoni.”8.  L-Artikolu 8 għandu jiġi sostitwit b'dan li ġej:“Artikolu 85. Bla ħsara għar-regoli applikabbli dwar ir-rappurtaġġ, ir-riżervatezza u s-sigriet professjonali u għad-dispożizzjonijiet ta' l-Artikolu 284 tat-Trattat, il-persuni naturali u legali, l-entitajiet u l-korpi għandhom:(a) jipprovdu immedjatament kull informazzjoni li tiffaċilita l-ħarsien ta' dan ir-Regolament, bħal kontijiet u ammonti ffriżati skond l-Artiklu 4, lill-awtoritajiet kompetenti indikati fil-websajts elenkati fl-Anness V, fl-Istati Membri li fihom huma residenti jew fejn jinsabu, u, b'mod dirett jew permezz ta' dawn l-awtoritajiet kompetenti, lill-Kummissjoni;(b) jikkooperaw ma’ l-awtoritajiet kompetenti indikati fil-websajts elenkati fl-Anness V f’kull verifika ta’ din l-informazzjoni.6. Kull informazzjoni mogħtija jew milqugħa skond dan l-Artikolu għandha tintuża biss għall-għanijiet li għalihom tkun ngħatat jew ġiet milqugħa.”9.  Għandu jiġi inserit l-Artikolu 15a li ġej:“Artikolu 15a7. L-Istati Membri għandhom jaħtru lill-awtoritajiet kompetenti msemmija fl-Artikoli 6, 7 u 8 ta' dan ir-Regolament u jidentifikawhom fi, jew permezz, tal-websajts elenkati fl-Anness V.8. L-Istati Membri għandhom jgħarrfu lill-Kummissjoni bl-awtoritajiet kompetenti tagħhom qabel il-15 ta' Marzu 2008 u għandhom jgħarrfuha b'kull emenda sussegwenti.”10.  L-Artikolu 16 għandu jiġi sostitwit b'dan li ġej:“Artikolu 16Dan ir-Regolament għandu japplika:(a) fi ħdan it-territorju tal-Komunità, inkluż l-ispazju ta’ l-ajru tagħha;(b) abbord kull inġenju ta' l-ajru jew bastiment li jaqa' taħt il-ġuriżdizzjoni ta' Stat Membru;(c) għal kull persuna fit-territorju tal-Komunità jew barra minnu, li hija ċittadin ta' Stat Membru;(d) għal kull persuna ġuridika, entità jew korp li huwa inkorporat jew kostitwit taħt il-liġi ta' Stat Membru; kif ukoll(e) għal kull persuna ġuridika, entità jew korp fir-rigward ta' kull negozju li jsir kompletament jew parzjalment fil-Komunità.”11.  Fl-Artikolu 18, il-paragrafu 3 għandu jiġi sostitwit b'dan li ġej:“3. L-Artikoli 2 u 10 għandhom japplikaw sal-31 ta' Diċembru 2008.”12.  L-Anness V għandu jiġi sostitwit bit-test li jinsab fl-Anness li jinsab ma' dan ir-Regolament.Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmula fi Brussell, [...]Għall-KunsillIl-PresidentANNESS“ANNESS VWebsajts li jipprovdu tagħrif dwar l-awtoritajiet kompetenti msemmija fl-Artikoli 6, 7 u 8 u l-indirizz għan-notifiki lill-Kummissjoni EwropeaA. Websajt li jipprovdu tagħrif dwar l-awtoritajiet kompetenti(għandha timtela mill-Istati Membri)IL-BELĠJUIL-BULGARIJAIR-REPUBBLIKA ĊEKAID-DANIMARKAIL-ĠERMANJAL-ESTONJAL-IRLANDAIL-GREĊJASPANJAFRANZAL-ITALJAĊIPRUIL-LATVJAIL-LITWANJAIL-LUSSEMBURGUL-UNGERIJAMALTAL-OLANDAL-AWSTRIJAIL-POLONJAIL-PORTUGALLIR-RUMANIJAIS-SLOVENJAIS-SLOVAKKJAIL-FINLANDJAL-IŻVEZJAIR-RENJU UNITB. Indirizz għan-notifiki lill-Kummissjoni Ewropea:Il-Kummissjoni tal-Komunitajiet EwropejDirettorat Ġenerali għar-Relazzjonijiet EsterniDirettorat A. Pjattaforma ta’ Kriżi u Koordinazzjoni tal-Politika fir-rigward tal-Politika Barranija u ta' Sigurtà KomuniUnità A.2. Ġestjoni tal-Kriżijiet u Bini tal-PaċiCHAR 12/106B-1049 BrusselsTel. (32-2) 295 5585Faks (32-2) 299 0873.”[1] ĠU L … , … 2008, p. .. .[2] ĠU L 169, 8.7.2003, p. 6. Ir-Regolament kif l-aħħar emendat bir-Regolament (KE) Nru 1791/2006 (ĠU L 363, tal-20.12.2006, p. 1).